Τηγανόψωμο: ποιος μπορεί να πει όχι; - Newpost.gr\nτου Newsroom Δημοσίευση 18 Απριλίου 2015, 09:15 / Ανανεώθηκε 18 Απριλίου 2015, 18:26 Τηγανόψωμο: ποιος μπορεί να πει όχι;\nΤυρόπιτες, τυροπιτάκια, τυροκροκέτες, τυρόψωμα... οτιδήποτε βασίζεται στο ντούο ζύμη-τυρί έχει ήδη κερδίσει την καρδιά και τον ουρανίσκο μου. Και λέω ζύμη επειδή, ε, δεν πετάω τη σκούφια μου να ανοίγω φύλλο κάθε μέρα. Προχθές βάλθηκα να ετοιμάσω κάτι εύκολο και χορταστικό με τυρί και όλοι οι δρόμοι οδήγησαν στο τηγανόψωμο, που στην Εύβοια το συνηθίζουμε ως μεζέ. Ψάξε - ψάξε πέτυχα ωραία συνταγή, χωρίς πολλές δυσκολίες και δυσεύρετα υλικά, που πιο πολύ έμοιαζε με τραγανή τηγανίτα γεμισμένη με τυρί. Με λίγη έρευνα παραπάνω είδα πως πρόκειται για γεωργιανή λιχουδιά με το δυσπρόφερτο όνομα Khachapuri. Ας είναι, σημασία δεν έχει να το μάθουμε αλλά να το φάμε. Υλικά\nγια 3 μεγάλα ή 4 μεσαία τηγανόψωμα:\n300 γραμμ. μαλακό τυρί (ανθότυρο, φέτα, χαλούμι, μυζήθρα)\nΣε ένα μεσαίο μπολ ανακατεύουμε το γάλα με το πρώτο αυγό και προσθέτουμε το μπέικιν και το αλάτι. Όσο πιο αλμυρό είναι το τυρί που έχουμε, τόσο λιγότερο αλάτι θα βάλουμε, σίγουρα πάντως μια μυτιά.\nΠροσθέτουμε το αλεύρι και ζυμώνουμε με τα χέρια μέχρι να γίνει ζύμη που να πλάθεται εύκολα. Υπολόγισα πως το αλεύρι που χρειάζεται είναι περίπου 350 με 370 γραμμάρια. Προσθέτουμε λίγο λάδι, ζυμώνουμε μια - δυο φορές ακόμα να πάει παντού και την αφήνουμε κατά μέρος για 10 με 15 λεπτά.\nΣε ένα μικρότερο μπολ χτυπάμε το δεύτερο αυγό, τρίβουμε το τυρί σε χοντρά κομμάτια, το προσθέτουμε και ανακάτεμα με πηρούνι. Αλευρώνουμε τον πάγκο και με τα χέρια μας χωρίζουμε τη ζύμη σε 3 ή 4 ισομεγέθη κομμάτια. Με το χέρι ή με τη βοήθεια του πλάστη τα απλώνουμε πάνω στο σκορπισμένο αλεύρι ώσπου να φτάσουν σε πάχος το ένα εκατοστό. Δεν μας νοιάζει το σχήμα, θα γίνουν ακανόνιστοι κύκλοι.\nΈνα τηγανόψωμο τη φορά: στο κέντρο καθενός βάζουμε μια-δυο κουταλιές της σούπας από το μίγμα αυγό-τυρί. Υπολογίζουμε να φτάσει για όλα.\nΜετά το διπλώνουμε σαν φάκελο από όλες τις πλευρές να κλείσει κυκλικά, όπως στη φωτογραφία. Πιέζουμε στο κέντρο για να ενωθούν οι άκρες και να ασφαλίσουν το τυρί. Συνεχίζουμε με τον ίδιο τρόπο για όλα και ξαναετοιμάζουμε γέμιση αν χρειαστεί.\nΣτο μεταξύ ζεσταίνουμε ένα βαθύ τηγάνι με μπόλικο ελαιόλαδο (3-4 δάχτυλα) και περιμένουμε να κάψει. Τότε τα βάζουμε στο τηγάνι όλα, ή δυο-δυο, ανάλογα με το μέγεθός του, περιμένουμε να ροδίσουν από τη μια πλευρά και αναποδογυρίζουμε για να ψηθούν και από την άλλη. Αν τρέξει λίγο τυρί, πρόβλημα κανένα, θα ροδίσει ωραία και αυτό.\nΑυτό ήταν! Σε απορροφητικό χαρτί να φύγει το πολύ λάδι και γρήγορα στο τραπέζι. Μα ποιος μπορεί να πει όχι σε αυτό το τηγανόψωμο;


Νίκος Χαρδαλιάς για fake news: Η αλητεία έχει και τα όριά της\n29 Σεπτεμβρίου, 2020 9:10 μμ\nOn 30 Ιουλίου, 2020 11:40 μμ\nΣτην αντεπίθεση πέρασε ο Νίκος Χαρδαλιάς, απαντώντας για τα fake news που τον θέλουν να αποκομίζει κέρδη από την πανδημία κορωνοϊού στην Ελλάδα.\nΕιδικότερα, στα social media κυκλοφορεί “δημοσίευμα” που υποστηρίζει ότι ο Νίκος Χαρδαλιάς είναι μέτοχος σε εταιρεία που κατασκευάζει μάσκες μιας χρήσης.\nΌπως αναφέρει σε ανάρτησή του στα social media, προχωρά σε «μηνύσεις και εξαντλητικές αγωγές έναντι οποιουδήποτε αναπαράγει την συγκεκριμένη ψευδή, συκοφαντική “είδηση”».\n«Επειδη η αλητεία έχει τα όριά της, επειδή ΟΥΔΕΜΙΑ συμμετοχή έχω σε οποιοδήποτε εργοστάσιο ή οποιαδήποτε ανάλογη εταιρεία στην Ελλάδα ή στην αλλοδαπή, επειδή όχι μόνο βίλα δεν έχω (ή είχα ποτέ) αλλά όλα τα χρόνια παραμένω με την οικογένεια μου στο ενοίκιο στον Καρέα, επειδή όλα αυτά είναι γνωστά και αποδεικνύονται απο το πόθεν έσχες μου που κάθε χρόνο καταθέτω στις αρμόδιες ελεγκτικές αρχές, έδωσα σήμερα εντολή στον δικηγόρο μου να προχωρήσει σε μηνύσεις και εξαντλητικές αγωγές έναντι οποιουδήποτε αναπαράγει την συγκεκριμένη ψευδή, συκοφαντική “είδηση”» αναφέρει στο μήνυμά του ο Νίκος Χαρδαλιάς για τα fake news που τον εμπλέκουν.\nΣτο μήνυμά του καταλήγει: «Ως εδώ! Καμία έκπτωση σε θέματα δημόσιας υγείας, καμία έκπτωση σε ζητήματα προσωπικής αξιοπρέπειας…».\nfake newsΝίκος Χαρδαλιάς\nΠομπέο: Εξετάζουμε τις κυρώσεις που θα επιβάλουμε στην Τουρκία για τους S-400\nΗ Βουλή φωταγωγήθηκε με το λογότυπο του Επετειακού Έτους «Θερμοπύλες –…\n29 Σεπτεμβρίου, 2020 8:50 μμ\nΘεσσαλονίκη: Εγκαίνια νέας πτέρυγας ΕΜΑΚ στο Σέδες από τον…


Ενερίθ, ES: Ενοικιαζόμενα για διακοπές το 2019 | HomeAway\nΕνερίθ: Βρείτε τις καλύτερες επιλογές τουριστική κατοικίας για τις διακοπές σας.\nΕκτός Lindux Παμπλόνα\nΕΝΟΙΚΙΑΣΗ ΕΞΟΔΩΝ ΕΖΚΟΝΕΡΡΙ\nΌμορφο ρετιρέ στην Παμπλόνα UAT00760\nΕξοχική κατοικία (πλήρες ενοίκιο) Ezkibel για 8 άτομα\nStudio 35μ, πολύ καλά εξοπλισμένο, 12 λεπτά Παμπλόνα. (2 + 1) σε καλή τοποθεσία.\nΕνερίθ: Βρείτε την τέλεια τουριστική κατοικία για την απόδρασή σας εδώ\nΕνερίθ: Μείνετε σε μια κατοικία σε αυτόν τον προορισμό κι ανακαλύψτε τον μοναδικό χαρακτήρα της περιοχής. Θα έχετε την ευκαιρία να εξερευνήσετε πολλά σε αυτήν την περιοχή κατά τη διάρκεια της διαμονής σας. Θέλετε να απολαύσετε συγκεκριμένες παροχές κατά τη διάρκεια της απόδρασής σας; Πολλές από τις τουριστικές κατοικίες μας διαθέτουν πλήρως εξοπλισμένες κουζίνες και πλυντήριο.\nΕνερίθ: Δραστηριότητες και σημεία ενδιαφέροντος εδώ και στη γύρω περιοχή\nΘέλετε να ανακαλύψετε κορυφαίες επιλογές ενώ είστε στην πόλη; Αν και μπορεί να σας δελεάζει η ιδέα να διαμείνετε στην άνετη τουριστική κατοικία σας, δεν θέλετε να δείτε όλα όσα κάνουν αυτόν τον προορισμό (Ενερίθ) μοναδικό στο είδος του; Ορίστε μερικά από τα κορυφαία σημεία ενδιαφέροντος που μπορείτε να εξερευνήσετε, τα οποία απέχουν μόνο 48,2 χλμ. από το κέντρο της πόλης:\nΟινοποιείο Bodegas Orvalaiz (5 χλμ.)\nΟινοποιείο Bodega de Sarria (8,3 χλμ.)\nΟινοποιείο Bodega Otazu (14 χλμ.)\nΟινοποιείο Bodegas Piedemonte (20,8 χλμ.)\nΟινοποιείο Bodegas Ochoa (21,2 χλμ.)\nΕξοχική Λέσχη Zuasti Club de Campo (24,5 χλμ.)\nΕξερευνήστε τις φυσικές ομορφιές σε: Ενερίθ\nΕίτε λατρεύετε την περιπέτεια είτε απλά θέλετε να απολαύσετε το τοπίο, αυτός ο προορισμός Ενερίθ αποτελεί ιδανική επιλογή, για να απολαύσετε τη φύση. Αυτά είναι μερικά από τα πιο ενδιαφέροντα σημεία ενδιαφέροντος της περιοχής, που απέχουν μόνο 48,2 χλμ. από το κέντρο της πόλης:\nΠάρκο Yamaguchi (17,4 χλμ.)\nParque de la Taconera (18,5 χλμ.)\nΦαθερία 62 (22,8 χλμ.)\nΦυσικό Πάρκο της Ουρμπάσα και Άντια (34,4 χλμ.)\nΕνερίθ: Πώς να μετακινηθείτε σε αυτόν τον προορισμό και στη γύρω περιοχή\nΤο κοντινότερο αεροδρόμιο είναι το: Παμπλόνα (PNA), και απέχει 14,3 χλμ. από το κέντρο της πόλης. Αν δεν βρίσκετε πτήση που σας εξυπηρετεί για το ταξίδι σας, θα μπορούσατε επίσης να πετάξετε προς Λογκρόνο (RJL-Agoncillo), το οποίο απέχει μόλις 52,2 χλμ.\nΕνερίθ, ES: Πού να μείνετε;\nΕνερίθ: Στις καταχωρίσεις των καταλυμάτων μας για το 2019, θα βρείτε συνολικά 51 διαφορετικά εξοχικά σπίτια. Από 7 Οικίες έως 10 Διαμερίσματα, επιλέξτε το ιδανικό κατάλυμα για εσάς, για να απολαύσετε μια αξέχαστη διαμονή με την οικογένεια και τους φίλους σας. Με τη HomeAway θα νιώθετε όπως στο σπίτι σας.\nΠοια είναι τα πιο δημοφιλή κοντινά σημεία ενδιαφέροντος και αξιοθέατα για να μείνετε σε Ενερίθ;\nΗ HomeAway προσφέρει μεγάλη ποικιλία καταλυμάτων διακοπών κοντά σε υπέροχα μέρη που μπορείτε να επισκεφτείτε σε Ενερίθ. Σύμφωνα με τους ταξιδιώτες της HomeAway αυτά είναι τα κορυφαία και δημοφιλέστερα σημεία ενδιαφέροντος κοντά στα οποία μπορείτε να μείνετε:\nΒασιλικό Ανάκτορο της Olite: 71 ενοικιαζόμενα καταλύματα\nΕκκλησία Iglesia de Santa María de Eunate: 169 ενοικιαζόμενα καταλύματα\nΟινοποιείο Bodega de Sarria: 184 ενοικιαζόμενα καταλύματα\nΩστόσο, υπάρχουν πολλά άλλα σημεία ενδιαφέροντος καταχωρισμένα στη HomeAway, στα οποία μπορείτε να βρείτε το ιδανικό μέρος για να μείνετε σε Ενερίθ. Χρησιμοποιήστε τη μπάρα αναζήτησής μας, για να αποκτήσετε πρόσβαση στα διαθέσιμα ενοικιαζόμενα καταλύματα κοντά στο σημείο ενδιαφέροντος της επιλογής σας.\nΜπορώ να νοικιάσω Οικίες σε Ενερίθ;\nΝαι, φυσικά. Η HomeAway προσφέρει 7 Οικίες σε: Ενερίθ. Άλλοι δημοφιλείς τύποι ενοικιαζόμενων καταλυμάτων μας σε Ενερίθ περιλαμβάνουν:\nΜπορώ να βρω κατάλυμα διακοπών σε αυτόν τον προορισμό (Ενερίθ) με αυτήν την παροχή ή χαρακτηριστικό πισίνα;\nΝαι, μπορείτε να διαλέξετε το κατάλυμα διακοπών που προτιμάτε με αυτήν την παροχή ή χαρακτηριστικό (πισίνα) ανάμεσα στα 13 τουριστικά καταλύματά μας σε: Ενερίθ.Χρησιμοποιήστε τη μπάρα αναζήτησής μας, για να αποκτήσετε πρόσβαση σε ποικιλία διαθέσιμων ενοικιαζόμενων καταλυμάτων.\nΕνερίθ - Εξερευνήστε προορισμούς στη γύρω περιοχή\nΒασιλικό Ανάκτορο της Olite\nΟινοποιείο Bodegas Pagos de Araiz


LEFTeria: DW.Πρόεδρος Ισλανδίας."Πετύχαμε επειδή αφήσαμε τις τράπεζες να χρεοκοπήσουν και ενισχύσαμε το σύστημα πρόνοιας"\nΜε λίγα λόγια η Ισλανδία δεν έκανε τίποτε για να διασώσεις τια τράπεζές της, όπως τονίζει ο Όλαφουρ Γκρίμσον, εξηγώντας τους λόγους. «Αφήσαμε τις τράπεζες να χρεοκοπήσουν. Διερωτήθηκα πολλές φορές γιατί να αντιμετωπίζουμε τις τράπεζες σαν να είναι οι Άγιοι Τόποι της οικονομίας. Τι είναι αυτό που ξεχωρίζει τις τράπεζες από άλλες επιχειρήσεις;\nΟι τράπεζες είναι μεγάλες ιδιωτικές επιχειρήσεις και όταν διαπράττουν μεγάλα λάθη θα πρέπει να χρεοκοπούν. Σε διαφορετική περίπτωση τους δημιουργούμε την εντύπωση πως μπορούν να παίρνουν μεγάλα ρίσκα χωρίς ευθύνη. Δεν γίνεται όταν έχουν επιτυχία να σημειώνουν μεγάλα κέρδη και όταν αποτυγχάνουν να καλείται ο φορολογούμενος να πληρώσει τον λογαριασμό», εξηγεί ο ισλανδός πρόεδρος.\nΟ Όλαφουρ Γκρίμσον δεν κρύβει ότι επικρίθηκε έντονα η ισλανδική πολιτική για την αντιμετώπιση της κρίσης. Οι περισσότεροι ευρωπαϊκοί θεσμοί εξέφρασαν την αντίθεσή τους στον ισλανδικό δρόμο. Ακόμη και σήμερα πολλοί υποστηρίζουν ότι η Ισλανδία τα κατάφερε επειδή απλά είχε το δικό της νόμισμα και δεν ήταν μέλος της ευρωζώνης. «Φυσικά και βοήθησε πολύ το γεγονός ότι είχαμε το δικό μας νόμισμα. Προχωρήσαμε στην υποτίμηση της κορώνας και αυτό ήταν σημαντικό. Ωστόσο, όλες οι άλλες κινήσεις που κάναμε δεν είχαν σχέση με την υποτίμηση. Στηρίξαμε το σύστημα προνοίας. Δώσαμε τη δυνατότητα στους πολίτες να συμμετάσχουν στις πολιτικές και κοινωνικές μεταρρυθμίσεις.\nΑφήσαμε τις τράπεζες να χρεοκοπήσουν και φτιάξαμε άλλες. Αυτά θα τα κάναμε ακόμη και εάν ήμασταν μέλος της ευρωζώνης», διευκρινίζει ο ισλανδός πρόεδρος.


Η ΓΣΕΕ υποταγμένη στην αστική πολιτική ~ karditsa-city\nΗ ΓΣΕΕ υποταγμένη στην αστική πολιτική\n10:57 π.μ. karditsa-city\nΟ αριθμός των συνδικαλισμένων στον ιδιωτικό τομέα έχει κατέβει στο 7-10%, σε αντίθεση με αυτών του ευρύτερου δημόσιου τομέα όπου κυμαίνεται μεταξύ 70-75%.\nΟι ελαστικά εργαζόμενοι, οι άνεργοι, οι νέοι, οι μετανάστες, απουσιάζουν εκκωφαντικά από την δύναμη των συνδικάτων. Η εικόνα αυτή αποκαλύπτει τη βάση εκλογής και αναπαραγωγής της ηγεσίας της ΓΣΕΕ. Αυτή η ιδιόμορφη συνδικαλιστική εργατική αριστοκρατία που ηγεμόνευσε την δεκαετία του 80, εξακολουθεί να κυριαρχεί μέχρι σήμερα, παρότι αποτελεί ένα ισχνό κομμάτι της μισθωτής απασχόλησης.\nOι δυνάμεις του εργοδοτικού και κυβερνητικού συνδικαλισμού επιδίδονται σε νοθείες, πλαστογραφίες, εκτεταμένες διπλοψηφίες, κατασκευή «εικονικών σωματείων», σωματείων μη καταχωρημένων στα πρωτοδικεία, σε συνέργεια με «μιλημένους» δικαστικούς αντιπροσώπους.(Πολλά είναι τα παραδείγματα)\nΤα μικρά και μεγάλα σκάνδαλα που έχουν δει το φως της δημοσιότητας, η μεταπήδηση από τις ηγεσίες των συνδικάτων σε κυβερνητικούς και κρατικούς θώκους, αποτελούν κραυγαλέες όψεις ενός χρεοκοπημένου συνδικαλισμού. Ο συνδικαλισμός αυτός εκφράζει και εκπροσωπεί ένα μειοψηφικό «προστατευμένο» κομμάτι, τους «παλιούς» εργαζόμενους που προσπαθούν να «εξαιρεθούν» από την αντεργατική λαίλαπα, ή τουλάχιστον να υποστούν μια ηπιότερη επίθεση. Η διεκδίκηση ενός καλύτερου εργασιακού καθεστώτος σε σχέση με τους «άλλους», με όρους κοινωνικής ειρήνης, έχει διαποτίσει εδώ και χρόνια τις συνειδήσεις των εργαζόμενων σε αυτές τις επιχειρήσεις. Στο όνομα της «διατήρησης των κεκτημένων», τα συνδικάτα ταυτίστηκαν με τα συμφέροντα της επιχείρησης, υπογράφοντας μειώσεις μισθών και απώλειες κατακτήσεων προκειμένου να επανέλθει η σταθερότητα και η ανάκαμψη.\nΓΣΕΕ Ανώνυμη Εταιρεία «κοινωνικής ειρήνης»\nΗ ΓΣΕΕ είναι μια κερδοφόρα επιχείρηση, ένας από τους πιο ισχυρούς ντίλερ εργασίας. Από αυτή την ταξική θέση, την κολασμένη περίοδο του δημοψηφίσματος, η ΓΣΕΕ πάλεψε στην ίδια πλευρά με τον κόσμο του κεφαλαίου. Μέσω του ΙΝΕ/ΓΣΕΕ και του ΚΕΚ ΙΝΕ/ΓΣΕΕ διαχειρίζεται εκατομμύρια ευρώ από τα ΕΣΠΑ. Προγράμματα voucher, προγράμματα κοινωφελούς εργασίας και ανακύκλωσης της ανεργίας, κατάρτιση, πιστοποιήσεις, ευρωπαϊκά προγράμματα κάθε είδους. Η ΓΣΕΕ ΑΕ είναι φορέας άμεσης υλοποίησης της στρατηγικής του κεφαλαίου και της ΕΕ.\nΈνα πεδίο της επιχειρηματικής δραστηριότητας της ΓΣΕΕ αφορά στην πιστοποίηση «ειδικών επαγγελματικών προσόντων», όπως σεμινάρια για τεχνικούς (επιθεωρητές δόμησης, ενεργειακοί επιθεωρητές), που έχουν καταγγελθεί από σωματεία και συλλόγους του κλάδου και στοχεύουν στην διάλυση των επαγγελματικών δικαιωμάτων και των πτυχίων, στην επιβολή εργασιακής ζούγκλας στον κλάδο των κατασκευών..\nΤο ΙΝΕ/ ΓΣΕΕ ( Ινστιτούτο Εργασίας της ΓΣΕΕ) προωθεί μια γκάμα δραστηριοτήτων από κοινού με εργοδοτικούς φορείς όπως την ΓΣΕΒΕΕ, το ΣΕΒ, την ΕΣΕΕ, τον Σύνδεσμο Ελληνικών Τουριστικών Επιχειρήσεων, την Ελληνική Εταιρεία Διοίκησης Επιχειρήσεων.\nΗ πιο επικερδής δραστηριότητα είναι το δουλεμπόριο πεντάμηνης «κοινωφελούς» εργασίας, όπου ΓΣΕΕ ΑΕ έχει μετατραπεί σε έναν σκληρό εργοδότη. Tα ποσά των ΕΣΠΑ για αυτά τα προγράμματα ξεπερνούν τα 70 εκατ. ευρώ, ενώ από κάθε πρόγραμμα λαμβάνει έως 5% για την συμμετοχή της ως «γραφείο ενοικίασης εργαζομένων».\nΗ ΓΣΕΕ μαζί με τον ΣΕΒ αποκτούν πρωταγωνιστικό ρόλο στη διαχείριση του ΕΣΠΑ και των προγραμμάτων ανακύκλωσης της ανεργίας….\nΟ εκφυλισμός της ΓΣΕΕ φωνάζει… Όλοι όσοι κράτησαν ανοιχτή την υπόθεση του ταξικού συνδικαλισμού το προηγούμενο διάστημα, σήμερα πρέπει να δράσουν από κοινού και να αναλάβουν πρωτοβουλίες. Για την συγκρότηση ενός άλλου κέντρου αγώνα, που θα σπάσει στην πράξη την ηγεμονία του υποταγμένου συνδικαλισμού, που θα σχεδιάζει και θα συντονίζει τους αγώνες, πέρα κι έξω από το σχεδιασμό της ΓΣΕΕ. Για την μαζική, ποιοτική και αυτοτελή συσσώρευση δυνάμεων που θα θέτει ως στόχο την ταξική ανασυγκρότηση του εργατικού κινήματος και θα μετρήσει -μέσα στις μάχες- συγκεκριμένα βήματα και νέες μορφές συγκρότησης της εργατικής τάξης, γύρω από ένα αναγκαίο πρόγραμμα ενοποίησης της πάλης.\nΜέλος του ΝΑΡ-Κομμουνιστική Απελευθέρωση ,οργάνωση της ΑΝΤΑΡΣΥΑ.


Τουρνουά Κ-12: Σέντρα σε τρία γήπεδα - Δημοκρατική της Ρόδου\nΤουρνουά Κ-12: Σέντρα σε τρία γήπεδα\nΣήμερα θα διεξαχθούν οι αναμετρήσεις του τουρνουά Κ-12 σε όλους τους ομίλους, που διοργανώνει η Επιτροπή Καλλιέργειας και Ανάπτυξης της ΕΠΣΔ.\nΤα παιχνίδια θα διεξαχθούν στα γήπεδο Σύμης, Κρεμαστής και του Α.Σ. Χάλκης στην περιοχή της Παστίδας, με τις πρώτες αναμετρήσεις να ξεκινάνε στις 9:30 το πρωί και οι τελευταίες στις 12:00 το μεσημέρι.\n• Σύμη 10:30π.μ.: Διγενής Κοσκινού- Α.Ο. Σύμης\n• Γ. Χάλκης 9:30π.μ.: Νίκη Ρόδου- Απόλλωνας Καλυθιών\n•Γ Χάλκης 9:30π.μ.: Αθλέτικο Αφάντου- Ιππότες\n• Κρεμαστή 9:30π.μ.: ΑΕΡΑ- Ευκλής Σορωνής\n• Κρεμαστή 10:45π.μ.: Αστέρας Μασάρων- Πάνθηρες\n• Κρεμαστή 12:00: Διαγόρας- Α.Σ. Ρόδος\n• Γ. Χάλκης 12:00: Ατρόμητοι Ρόδου- Α.Σ. Χάλκης\n•Κρεμαστή 9:30π.μ.: Πάνθηρες Β’- Αρένα 2\n• Γ. Χάλκης 10:45π.μ.: Αθλέτικο Αφάντου 2- Ηρακλής Μαριτσών\n• Κρεμαστή 10:45π.μ.: ΑΕΡΑ 2- Ορφέας 2\n•Γ. Χάλκης 10:45π.μ.: Ακουσίλαος- Αστέρας Παστίδας\nΤουρνουά Κ-8: Κυριακή στο γήπεδο του Α.Σ. Χάλκης Ορίστηκαν από την ΕΠΣΔ οι αναμετρήσεις της 2ης αγωνιστικής του τουρνουά Κ-8…


Το ψυχικό τραύμα της φωτιάς | Η ΚΑΘΗΜΕΡΙΝΗ\nΜετά τη φονική πυρκαγιά που κατέστρεψε σπίτια και υπάρχοντα, οι επιζώντες έπρεπε πρώτα να λύσουν τα πρακτικά ζητήματα. Αργότερα ένιωσαν την ανάγκη να μιλήσουν και για όσα έζησαν.\n26 Ιουλίου, 2019 26.07.2019 • 12:45\nΠρώτα έπρεπε να λύσουν τα πρακτικά ζητήματα. Η φονική πυρκαγιά που σάρωσε την Ανατολική Αττική μπορεί να κατέστρεψε το σπίτι και τα υπάρχοντά τους, αφήνοντάς τους μόνο με τα καπνισμένα ρούχα που φορούσαν. Οσο περνούσε ο καιρός, όμως, όλο και περισσότεροι πυρόπληκτοι ένιωσαν κάποια στιγμή την ανάγκη να μιλήσουν για τα ψυχικά τους τραύματα. Ορισμένοι κουβαλούν ακόμη τύψεις και αναίτιες ενοχές. Πώς αυτοί κατάφεραν να επιβιώσουν, όταν γείτονές τους δεν γλίτωσαν;\nΗ Σοφία Γκουμάτση, ψυχολόγος στο Κέντρο Κοινότητας του Δήμου Μαραθώνα, έχει δεχθεί συνολικά 103 ανθρώπους από την επομένη της φωτιάς μέχρι και σήμερα. Περίπου δέκα άτομα συνεχίζουν και τώρα τις συνεδρίες. Οπως εξηγεί η ίδια στην «Κ», το άγχος, η θλίψη, η απώλεια ενδιαφέροντος για άλλες ασχολίες για κάποιο χρονικό διάστημα, είναι φυσιολογικές αντιδράσεις έπειτα από ένα τόσο καταστροφικό γεγονός. Οταν, όμως, όλα αυτά τα στοιχεία επιμένουν, καθιστώντας το άτομο δυσλειτουργικό στην καθημερινότητά του, τότε ίσως έχει φθάσει η ώρα να μοιραστεί όσα τον βαραίνουν.\nΤις πρώτες εβδομάδες μετά την περυσινή, μεγάλη φωτιά στο Μάτι και στον Νέο Βουτζά, ειδικοί ψυχικής υγείας μη κυβερνητικών οργανώσεων, που έδρασαν στις πληγείσες περιοχές, παρείχαν πρώτες βοήθειες ψυχολογικής παρέμβασης. Δηλαδή, μέσω της ενεργητικής ακρόασης, προσπαθούσαν να μειώσουν μια οξεία κατάσταση στρες ή θλίψης.\nΠερίπου μισό χρόνο μετά τη φωτιά, η κ. Γκουμάτση, μαζί με τον συνάδελφό της Φώτη Βασιλόπουλο, από την Εταιρεία Περιφερειακής Ανάπτυξης και Ψυχικής Υγείας, παρουσίασαν σε ημερίδα διαπιστώσεις τους από το ψυχικό φορτίο των πυρόπληκτων. Είχαν μιλήσει με ανθρώπους που είχαν έντονα αισθήματα ενοχής γιατί είχαν επιβιώσει, και με άλλους που είχαν τύψεις γιατί δεν πρόλαβαν να προειδοποιήσουν τους γείτονές τους ή δεν κατάφεραν να τους χωρέσουν σε κάποιο όχημα διαφυγής. Υπήρχαν και περιπτώσεις ανθρώπων που, ναι μεν δεν έζησαν άμεσα τη φωτιά, αλλά οικεία τους πρόσωπα είχαν κινδυνεύσει. Αυτοί συλλογίζονταν ξανά και ξανά τα κρίσιμα γεγονότα, εξέταζαν όλες τις πιθανότητες, προσπαθούσαν να σταθμίσουν τις δικές τους αντιδράσεις εάν βρίσκονταν μπροστά στην καταστροφή.\nΑυτές τις ημέρες, ορισμένοι κάτοικοι μπορεί να έχουν πιο έντονο άγχος, να φοβούνται μήπως ξεσπάσει κάποια αντίστοιχη φωτιά με πέρυσι, καθώς το καλοκαίρι είναι ταυτισμένο με τις δασικές πυρκαγιές. Αντιδράσεις που αναγνωρίζει και ο Χρήστος Αναγνώστου, μέλος της συντονιστικής επιτροπής των κατοίκων στο Μάτι. Ακόμη και η μυρωδιά μιας ψησταριάς, μπορεί να τρομάξει.\nΔεν είναι, όμως, αυτά τα μόνα στρεσογόνα ζητήματα για τους πυρόπληκτους. Οπως επισημαίνει η κ. Γκουμάτση, ακόμη και θέματα όπως το πότε θα εκδοθούν οι άδειες επιδιόρθωσης ενός καμένου σπιτιού, πότε θα εισπραχθούν οι αποζημιώσεις, ή η κατάθεση δικαιολογητικών, μπορεί να παρατείνουν το άγχος των πληγέντων.\n«Οι αντιδράσεις και οι συμπεριφορές διαφέρουν», λέει η Στέλλα Ρώσση, κάτοικος Νέου Βουτζά. «Είναι εντυπωσιακό ότι άνθρωποι που έχουν υποστεί μεγάλη ζημιά, έχουν αντιδράσει με αξιοπρέπεια και υπομονή». Οπως προσθέτει η ίδια, η 23η Ιουλίου 2018, η ημέρα της φωτιάς, παραμένει βασικό θέμα συζήτησης στην περιοχή. Μία ημέρα προτού συμπληρωθεί ένα έτος από την πυρκαγιά, προετοίμαζε τις τελευταίες λεπτομέρειες θεατρικής παράστασης με τίτλο «Εναν χρόνο μετά». «Το έργο ήταν για ένα νεαρό ζευγάρι που έχασε τον γιο του στη φωτιά. Τους βλέπουμε έναν χρόνο μετά, πώς διαχειρίζονται την απώλεια», λέει η κ. Ρώσση. «Για κάποιους συνανθρώπους μας έχουν αλλάξει τα πάντα».


O ΠΕΝΤΕ: Λ'΄Ακουιλα: Τα ζώα αρνούνται τροφή και νερό\nΑναδημοσίευση από ΝΕΑ Οn-line.\nΧιλιάδες κατοικίδια ζώα, κυρίως σκύλοι και γάτες, έχουν μείνει άστεγα μετά τον καταστροφικό σεισμό στη Λ'΄Ακουιλα της Ιταλίας και προσπαθούν να επιβιώσουν στους καταυλισμούς μαζί με τους ιδιοκτήτες τους. Τα περισσότερα αρνούνται το φαγητό και το νερό.\nΗ Εθνική Υπηρεσία Προστασίας Ζώων (ENPA) έστειλε την Πέμπτη επτά τόνους τροφών για τα κατοικίδια και τα οικόσιτα ζώα των κατοίκων.\nΗ Μαρία Γκράτσια Μπρομπέρτσι άρπαξε τη γάτα της όταν χτύπησαν τα 6,3 Ρίχτερ και βγήκε από το σπίτι.\nΤώρα, η γάτα μένει συνεχώς μέσα στο κλουβί της, σε μια σκηνή στον καταυλισμό αστέγων της Λ΄Ακουιλα. Η ιδιοκτήτριά της λέει ότι αρνείται να φάει και να πιει νερό και όποτε την πλησιάζει γίνεται επιθετική, κάτι που ποτέ δεν έκανε στο παρελθόν.\nΑρκετά ζώα έχουν αποχωριστεί τους ιδιοκτήτες τους και οι Αρχές προσπαθούν να τα εντοπίσουν.\nΣε ό,τι αφορά τα οικόσιτα, κτηνίατροι και κτηνοτρόφοι αναφέρουν ότι είναι εγκαταλελειμμένα και κινδυνεύουν και αυτά να πεθάνουν από πείνα αν δεν τα φροντίσει κανείς άμεσα.\nΑναρτήθηκε από yiohan στις 21:12\nΚανουν όρεξη για να δαγκώσουν τον Μπερλουσκόνι,αν εμφανιστεί εκεί,για τις μ@λ@κίες που ειπε περι Σαββατοκύριακου στο καμπινγκ!\nKαλησπερα VaD. Θα μεινουν νηστικα εαν τον περιμενουν.\n14 Απριλίου 2009 - 7:42 μ.μ.\n18 Απριλίου 2009 - 2:25 μ.μ.


Ζητάμε τη βοήθεια σας για το παρατηρητήριο της Πλάκας Λιτοχώρου! | Ολύμπιο Βήμα\nΑρχική » Πιερία » Ζητάμε τη βοήθεια σας για το παρατηρητήριο της Πλάκας Λιτοχώρου!\nΓια την κάλυψη των επόμενων κενών στο παρατηρητήριο της Πλάκας Λιτοχώρου\n26 Ιουλίου 2021 - Ανανεώθηκε στις 27 Ιουλίου 2021\nΖητάμε τη βοήθειά σας για το παρατηρητήριο της Πλάκας Λιτοχώρου!\nΤο Κοινωνικό Φαρμακείο Κατερίνης ζητά εκτάκτως βοήθεια\nΝΟ.Δ.Ε. Πιερίας: Συγκέντρωση ειδών πρώτης ανάγκης\nΣύλλογος Εκπαιδευτικών Α/θμιας Εκπαίδευσης Ν. Πιερίας: Κάλεσμα για βοήθεια


Οι 'διάβολοι' του Σόλσκιερ και οι δαίμονες της Λίβερπουλ | Contra.gr\nΟι 'διάβολοι' του Σόλσκιερ και οι δαίμονες της Λίβερπουλ\nΗ -πληγωμένη από τρεις αναγκαστικές αλλαγές- Γιουνάιτεντ στέρησε δύο βαθμούς από τη Λίβερπουλ. Μοιάζει αυτή που μπορεί να της χαρίσει το πρώτο πρωτάθλημα μετά από 29 χρόνια! Εκτός αν κερδίσει όλα τα ματς μέχρι τέλους...\nΤο ντέρμπι του 'Ολντ Τράφορντ' έχει λήξει και ο Νταβίντ ντε Χέα έχει κρατήσει ανέπαφη την εστία του για 100η φορά σε παιχνίδι της Premier League, άνευ ιδρώτα. Είναι η 4η (σε 9 παιχνίδια) αφότου ο Όλε Γκούναρ Σόλσκιερ διαδέχθηκε τον Ζοζέ Μουρίνιο ως τιμονιέρης της Μάντσεστερ Γιουνάιτεντ - και 7η συνολικά σε 14 αναμετρήσεις όλων των διοργανώσεων.\nΟ Νορβηγός πήρε τα ηνία από τον Πορτογάλο μετά τα μέσα Δεκεμβρίου. Κατά... διαβολική σύμπτωση είχε προηγηθεί το επιβλητικό 3-1 της Λίβερπουλ επί των 'κόκκινων διαβόλων' στις 16 του μηνός. 70 ημέρες μετά το Άνφιλντ οι δυο τους βρέθηκαν αντιμέτωποι στο 'Theatre of Dreams'. Χειμωνιάτικα οι 'κόκκινοι' έκαναν όνειρα για νίκη και τίτλο. Θερινής νυκτός κατέληξαν να είναι. Το 0-0, η τρίτη ισοπαλία στις τελευταίες τέσσερις αγωνιστικές, τούς ξύπνησε απότομα.\nΤο +1 από την ανταγωνίστρια Μάντσεστερ Σίτι φαίνεται πως δεν τους αρκεί για να προλάβουν τους 'πολίτες' στην κούρσα αντοχών για τον τίτλο. Το πρόγραμμα ευνοεί αφάνταστα την πρωταθλήτρια ομάδα του Πεπ Γκουαρδιόλα. Ως τα μέσα Απριλίου η Λίβερπουλ έχει την Έβερτον εκτός, την Τότεναμ και την Τσέλσι μέσα. Η Σίτι τίποτα απ' όλα αυτά.\nΗ ομάδα του Κλοπ θα πρέπει να φτάσει αήττητη ως τις 24 Απριλίου. " Θα γνωρίζουμε (σ.σ τι θα έχει συμβεί) μόνο μετά από 38 αγώνες. Θέλουμε να κερδίσουμε κάθε ματς, ασχέτως ποιον έχουμε απέναντί μας, και ξέρουμε ότι μπορούμε", δήλωσε ο Τζέιμς Μίλνερ μετά το αποτέλεσμα του κυριακάτικου ντέρμπι.\nManchester United's Romelu Lukaku, left, reacts after missing a scoring chance during the English Premier League soccer match between Manchester United and Liverpool at Old Trafford stadium in Manchester, England, Sunday, Feb. 24, 2019. (AP Photo/Jon Super) AP PHOTO/JON SUPER\nΑν όντως η Λίβερπουλ οδηγηθεί με σπασμένα φρένα ως τις 24 Απριλίου, σε μια περίοδο που πηγαίνει με πρώτη ταχύτητα, ενδεχομένως τα καταφέρει. Πρόκειται για την Τετάρτη που θα διεξαχθεί το ντέρμπι του Μάντσεστερ. Στο Όλντ Τράφορντ.\nΕκεί που η ομάδα του Κλοπ δεν έβγαλε 'καθαρή' φάση. Εκεί που είχε όλο κι όλο ένα σουτ προς την εστία σε 7 τελικές προσπάθειες. Εκεί που έμεινε χωρίς γκολ για δεύτερο παιχνίδι ύστερα από τις αρχές Οκτωβρίου. Εκεί που η Γιουνάιτεντ, μολονότι έχασε τρεις ποδοσφαιριστές με τραυματισμό από το 21' ως το 43' (Ερέρα, Μάτα, Λίνγκαρντ - είχε μπει αντί του Μάτα) και δεν υπήρχε ευλυγισία κινήσεων στο δεύτερο μισό, δεν εξήλθε του πλάνου και απείλησε πολύ περισσότερο. Εκεί που ο Άλισον επενέβη για να γλιτώσει το 1-0 στο 42' από την κατά μέτωπο έφοδο του Λίνγκαρντ.\nΕκεί που ο Σαλάχ έγινε αλλαγή στο 79' (για να μπει ο Οριγκί) διότι ήταν τόσο εγκλωβισμένος από τον Σο που τέλειωσε την παρουσία του με 6 χαμένες μπάλες και 33% επιτυχία στις ντρίμπλες (1/3), χωρίς φυσικά να φτιάξει οτιδήποτε για τον ίδιο ή τους συμπαίκτες του.\n" Δεν παίξαμε όμορφο ποδόσφαιρο", παραδέχθηκε ειλικρινά ο Κλοπ, παρά το 65% στην κατοχή μπάλας. " Πρέπει να κρατάς την μπάλα στα σωστά μέρη, πρέπει να σουτάρεις και εμείς δεν το κάναμε συχνά. Όταν η Γιουνάιτεντ μπορεί να νικηθεί, πρέπει να το κάνεις. Εμείς δεν το κάναμε και χάσαμε δύο βαθμούς".\nΜοιραία πλέον ο Γερμανός αφήνεται στην αναδιοργανωμένη Γιουνάιτεντ του Σόλσκιερ. Μια ομάδα με αυτοπεποίθηση που προσπαθεί να δημιουργήσει (ακόμη κι αν της ακυρωθεί αυτογκόλ του Μάτιπ γιατί ο Σμόλινγκ που έκανε το γύρισμα ήταν ελάχιστα εκτεθειμένος) κι όχι να καταστρέψει με το ζόρι, ακόμη κι αν στα χαφ λείπει ο Μάτιτς και βρίσκεται ο Σκοτ ΜακΤομινέι. Είναι αυτή που, τούτη τη στιγμή, μοιάζει ικανό να χρίσει πρωταθλήτρια. Γιατί όχι τη Λίβερπουλ που στερείται τον τίτλο από το 1990.


Κατερίνα Γώγου : η αναρχική ποιήτρια των Eξαρχείων :: Patission.gr : Ειδήσεις, νέα, Αθήνα, Πατήσια, Πατησίων, Patision, το Α και το Ω στην ενημέρωση\nΗ υποκριτική την κέρδισε από πολύ νωρίς, από τα πέντε της έτη ξεκίνησε να παίζει σε παιδικούς θιάσους και στα 12 της έκανε το κινηματογραφικό της ντεμπούτο στην ταινία του Αλέκου Σακελλάριου, "Ο Άλλος". Ο πατέρας της αν και πολύ αυστηρός την στηρίζει και γράφεται σε μια από τις καλύτερες σχολές της εποχής της, του Τάκη Μουζενίδη, ενώ τελείωσε και τη σχολή χορού Πράτσικα Ζουρούδη και Βαρούτη.\nΤο 1980 πρωταγωνιστείξανά σε ταινία του συζύγου της -μέρος της ταινίας βασίζεται σε ποιήματά της- «Παραγγελιά», επίσης και στην ταινία «Όστρια» του Α. Θωμόπουλου, με τον οποίο συνεργάστηκε στο σενάριο. Για την τελευταία μάλιστα ταινία έλαβε το Κρατικό Βραβείο Ερμηνείας και μοιράστηκε το Βραβείο Σεναρίου με τον Α. Θωμόπουλο.\nΑπό την ταινία «Παραγγελιά», όπου ακούστηκαν ποιήματά της...\nΗ μεγάλη της αγάπη, όμως, ήταν η ποίηση , από το αδύναμο κοριτσάκι των ταινιών της Φίνος Φιλμς, η Γώγου μετατρέπεται στην επαναστατική ποιήτρια που αρχίζει να γράφει «για τον εαυτό μου, από αγανάκτηση για το κακό και από αγάπη για τον άνθρωπο και τη ζωή. Αισθανόμουνα μια μουγκαμάρα. Επικοινωνία από πουθενά, από τίποτα. Είχαν πονέσει οι μασέλες μου από το να μη μιλάω. Κι όταν άρχισα να γράφω, νόμισα ότι θα σπάσει το στιλό. Τόσο πάθος είχα γι' αυτά που ήθελα να πω. Δεν ξέρω πώς γράφουν οι άλλοι. Εγώ ζούσα και έγραφα»όπως είχε δηλώσει η ίδια σε συνέντευξη της στην «Ελευθεροτυπία».\nΣύχναζε στα Εξάρχεια και τασσόταν υπέρ του αντιεξουσιαστικού χώρου με κάθε τρόπο διαμαρτυρίας. Συνελήφθη πολλές φορές, ανακρίθηκε και εξευτελίστηκε. Οι σχέσεις της με τις αστυνομικές αρχές ουδέποτε υπήρξε καλή. Όταν τον Ιανουάριο του 1980 η 17Ν σκότωσε στο Παγκράτι δύο αστυνομικούς, αστυνομικοί μπούκαραν τα μεσάνυχτα στο σπίτι της Γώγου σπάζοντας την πόρτα του σπιτιού της συλλαμβάνοντας τη σαν ύποπτη.Ένας αυτόπτης μάρτυρας είχε καταθέσει ότι είδε μια γυναίκα να φεύγει τρέχοντας από τον τόπο του εγκλήματος και η αστυνομία κατέληξε σε κείνη, χωρίς να έχει αποδείξεις. Δεν μπορούσαν να αποδείξουν αυτή την μαρτυρία και έτσι αφέθηκε ελεύθερη. Το 1986 είχε κάνει μάλιστα και μήνυση στον υπουργό Δημόσιας Τάξης επειδή κατά τη διάρκεια μιας διαδήλωσης χτυπήθηκε από αστυνομικούς. «Από τη στιγμή που δεν μας αφήνουν να φτιάξουμε τη ζωή, θα χαλάσουμε αυτό που υπάρχει και θα βγει το καινούργιο μετά» δήλωνε η ίδια.\n"Άρχισα να γέρνω σαν εκείνη την ιτιούλα\nΕίναι το γαμώτο που δεν έζησα!"


Εκτυπωτής καρτών Zebra ZC100 | Νέα :: Albanis.gr\n(zc100 specification sheet)\nΟ ZC100 εκτυπώνει έγχρωμες πλαστικές κάρτες PVC μίας όψης και είναι ιδανικός για πολλές εφαρμογές στην αγορά λιανικού εμπορίου και στην αγορά τουρισμού & φιλοξενίας. Δημιουργήστε κάρτες ταυτότητας εργαζομένων, κάρτες μελών club, κάρτες επισκεπτών εκδηλώσεων και κάρτες επιβατών ή κάρτες για την επισήμανση ασφάλειας τροφίμων. Με ανάλυση εκτύπωσης 300 dpi, ο ZC100 σας δίνει τη δυνατότητα να παράγετε κάρτες με εξαιρετικής ποιότητας εικόνες, πλούσια χρώματα και ευκρινώς τυπωμένο κείμενο. Η εύκολη εγκατάσταση και ο μικρός χρόνος εκτύπωσης συμβάλουν στην αυξημένη παραγωγικότητα και στο μειωμένο λειτουργικό κόστος.\nΑνώδυνη εγκατάσταση plug-and-play\nO ZC100 είναι έτοιμος για χρήση αμέσως μετά την παραλαβή του. Δεν απαιτείται χρονοβόρα διαδικασία ρυθμίσεων, απλά συνδέστε τον και αρχίστε να αποκομίζετε τα οφέλη από την πρώτη ημερα.\nΗ διεπαφή νέας σχεδίασης καθιστά την εκτύπωση καρτών ευκολότερη από ποτέ. Οι ρυθμίσεις ομαδοποιούνται σε tabs και είναι εύκολα προσβάσιμες με ένα κλικ. Μια οπτική απεικόνιση της κάρτας, σάς επιτρέπει να βλέπετε αμέσως πώς φαίνεται η κάρτα σας και πώς οι ρυθμίσεις που κάνετε επηρεάζουν τον σχεδιασμό της, εξαλείφοντας έτσι τον χρόνο και το κόστος επανειλημμένων δοκιμαστικών εκτυπώσεων.\nΣυνδέστε τον ZC100 σε έναν υπολογιστή μέσω του ενσωματωμένου USB για να δημιουργήσετε αυτόνομο σταθμό εκτύπωσης. Εναλλακτικά, προσθέστε το προαιρετικό Ethernet ή Wi-Fi για να δώσετε άμεση πρόσβαση σε όλους όσους χρειάζονται εκτύπωση καρτών, μεγιστοποιώντας τη χρήση του εκτυπωτή.\nΑυξήστε την αξία του εκτυπωτή σας μέσω του λογισμικού Print DNA της Zebra


Προαναγγελία αγώνα: Παναιτωλικός - Ξάνθη\nΟι δύο καλύτερες βαθμολογικά ομάδες της περιφέρειας συγκρούονται σε ένα παιχνίδι, που είναι καθοριστικό στο κυνήγι της πέμπτης θέσης της βαθμολογίας. Ο Παναιτωλικός είναι 8ος με 22 βαθμούς, αφού είχε ένα εξαιρετικό δίμηνο με τρεις νίκες, ισοπαλία στο Περιστέρι και ήττα από τον Ολυμπιακό, μέχρι όμως να χάσει 3-0 στο Ηράκλειο από τον ΟΦΗ.\nΣτην έδρα της η ομάδα του Αγρινίου έχει να χάσει από την πρεμιέρα του πρωταθλήματος, όταν υπέκυψε στον Ατρόμητο. Από τότε έχει τέσσερις νίκες και δύο ισοπαλίες και τώρα επιστρέφει σπίτι του μετά από 45 μέρες, αφού έπαιξε τρία παιχνίδια στη σειρά εκτός έδρας.\nΗ Ξάνθη είναι μια θέση και ένα βαθμό πάνω από τον Παναιτωλικό. Αυτό το οφείλει στη νίκη επί του Ατρομήτου την περασμένη αγωνιστική, που σταμάτησε ένα σερί έξι αγώνων χωρίς νίκη. Η Ξάνθη δεν έχει χάσει φέτος από άλλη ομάδα της περιφέρειας, έχοντας πέντε νίκες και δύο ισοπαλίες, από τον Σεπτέμβρη ως το Νοέμβρη. Επεκτείνοντας και στην περασμένη σεζόν, το σερί αυξάνεται στους 15 αγώνες χωρίς ήττα. Τελευταία ήττα από ομάδα της περιφέρειας είναι στις 9 Δεκεμβρίου 2017, στη Λάρισα.\nΗ Ξάνθη είναι αήττητη στα οκτώ τελευταία παιχνίδια της με τον Παναιτωλικό, έχοντας έξι νίκες και δύο ισοπαλίες. Το εντυπωσιακό είναι ότι στα πέντε πρώτα μεταξύ τους, ο Παναιτωλικός έκανε τέσσερις νίκες, χωρίς να κάνει άλλη στη συνέχεια!\nΓια τελευταία φορά ο Παναιτωλικός νίκησε στις 2 Νοεμβρίου 2014 με το εντυπωσιακό 5-2, αφού δέχτηκε πρώτος γκολ! Ακολούθησαν μια ισοπαλία 2-2 και δύο νίκες της Ξάνθης με 3-2 και 3-1. Η Ξάνθη δηλαδή στο Αγρίνιο πετυχαίνει δύο τουλάχιστον γκολ σε κάθε μια από τις τέσσερις τελευταίες επισκέψεις της.\nΟ αγώνας του Αγρινίου έχει μια ιδιομορφία, μια αντίθεση. Η ομάδα που έχουν μπει 45 γκολ στα παιχνίδια της, περισσότερα από κάθε άλλη, υποδέχεται την ομάδα που στα παιχνίδια της έχουν μπει μόλις 29 γκολ, τα λιγότερα από κάθε άλλη! Τι θα επικρατήσει; Τα πολλά γκολ του Παναιτωλικού ή τα φτωχά σκορ της Ξάνθης;\nΚυριακή, 16 Σεπτεμβρίου 2018, 17.00\n(42' πέναλτι Γέντρισεκ - 21' σουτ Μοράρ)


Ανθεκτική η Wall απέναντι στην πολιτική κρίση της Ουάσινγκτον - Polis 24 Polis 24\nΑνθεκτική η Wall απέναντι στην πολιτική κρίση της Ουάσινγκτον\nΙσχυρά κέρδη σημείωσαν οι αμερικανικοί δείκτες καθώς η άνοδος των μετοχών των κλάδων υπηρεσιών επικοινωνίας και IT βοήθησαν στην ανάκαμψη μιας αγοράς η οποία «ζυγίζει» τις επιπτώσεις της έρευνας που ξεκίνησε για την παραπομπή του προέδρου Ντόναλντ Τραμπ.\nΣτο ταμπλό, ο βιομηχανικός δείκτης Dow Jones σημείωσε άνοδο 0,6% ή 163 μονάδων στις 26.971 μονάδες, ενώ ο S&P 500 ενισχύθηκε κατά 0,6% στις 2.985 μονάδες. Ο Nasdaq κέρδισε 1,1% στις 8.077 μονάδες.\nΛίγα μόλις λεπτά μετά τις δηλώσεις της Πελόζι ήρθε η οργίλη αντίδραση του Ντόναλντ Τραμπ ο οποίος σε αναρτήσεις του στο Twitter έκανε λόγο για «κυνήγι μαγισσών», κατηγορώντας τους Δημοκρατικούς για «προεδρική παρενόχληση».\nΣτις επιχειρηματικές εξελίξεις, οι μετοχές της Nike έκλεισαν στο +4,16% μετά την ανακοίνωση κερδών και πωλήσεων για το τελευταίο τρίμηνο που ξεπέρασαν τις εκτιμήσεις των αναλυτών της Wall Street.\nΈντονα ανοδικά κινήθηκε και ο τίτλος της Philip Morris International (+5,2%) μετά την ανακοίνωση ότι εγκαταλείπει τα σχέδια συγχώνευσης με την Altria Group.\nNext article Το παρασκήνιο και ο απολογισμός των επαφών Μητσοτάκη στη Νέα Υόρκη\nPrevious article Σε αδιέξοδο ο Μπόρις Τζόνσον


agrinionews.gr: Μικρές ειδήσεις στα πεταχτά...\n- Σε δηλώσεις του στον ''Αθήνα 9.84'' ο Χρίστος Βερελής ερωτηθείς για τη συνεργασία ΠΑΣΟΚ-ΣΥΡΙΖΑ ανέφερε χαρακτηριστικά: ''Αυτό το οποίο θα έπρεπε να μας απασχολήσει πολύ περισσότερο είναι η δημιουργία της πολιτικής πρότασης του ΠαΣοΚ, από το να ψάχνουμε να βρούμε σχήματα συνεργασίας με ένα κόμμα το οποίο είναι βέβαιο ότι τα απορρίπτει όλα.'' Εμείς δε θα μπούμε στη διαδικασία να σχολιάσουμε τα ανωτέρω, αλλά σε κάθε περίπτωση εκεί στη Χαριλάου Τρικούπη, οι ιθύνοντες πρέπει να λάβουν σοβαρά υπόψιν αυτό που απαιτεί στο σύνολό της η βάση του κινήματος : ΑΛΛΑΓΗ, με πράξεις-ρηξικέλευθες ιδέες και όχι με συνέδρια (ή εκδηλώσεις) που λανσάρονται ως αναβάπτιση-αναγέννηση! Ο νοών νοείτω...\n- Παλαιότερα (προ 6μήνου) είχαμε κάνει ρεπορτάζ για τις ιστοσελίδες των βουλευτών του νομού μας. Τότε είχαμε διαπιστώσει ότι μόνο 3 από τους 8 διέθεταν ενημερωμένες σελίδες. Σήμερα ο αριθμός αυτός αυξήθηκε φτάνοντας στο ... 4! Και για να μη σας κουράζουμε άλλο με τα νούμερα σας αναφέρουμε ότι και οι 3 βουλευτές του ΠΑΣΟΚ παρέχουν διαδικτυακή ενημέρωση στους Αιτωλοακαρνάνες πολίτες, ενώ από το χώρο της κυβερνώσας παράταξης μόνο ο Σπήλιος Λιβανός το κατέχει το άθλημα! Όσον αφορά τον (α)πρόσωπο χώρο του facebook, εκεί συναντάμε μόνο το Θάνο Μωραϊτη και το Χρίστο Βερελή...αν και υποψιαζόμαστε ότι λίαν συντόμως και εδώ θα έχουμε αυξήσεις. Είναι και αυτό ένα σημείο των καιρών...\n- Η περίοδος που διανύουμε ανέκαθεν μονοπωλούσε το αθλητικό ενδιαφέρον, λόγω μεταγραφών. Έτσι ο δικός μας Φίλιππος Δάρλας πήρε το δρόμο για τη συμπρωτεύουσα και συγκεκριμένα για τον ΠΑΟΚ. Απ' ότι όλα δείχνουν και με βάση τις εώς τώρα εμφανίσεις του, ο Σάντος υπολογίζει τον Αγρινιώτη ποδοσφαιριστή για τη βασική ενδεκάδα καλύπτοντας τη θέση του αριστερού μπακ. Εμείς απλά σας παραπέμπουμε σε δηλώσεις προ 10ετίας περίπου, του νεαρού παίχτη, ο οποίος σε συνέντευξή του στο περιοδικό της ΠΑΕ Παναιτωλικός είχε αναφέρει ότι όνειρό του είναι να παίξει κάποια στιγμή στην αγαπημένη του ομάδα τον ΠΑΟΚ! Και να που η ευχή του έγινε πραγματικότητα. Βέβαια ο στόχος για τον ίδιο πλέον είναι να ξαναφορέσει τη φανέλα της Εθνικής. Ιδού η Ρόδος, ιδού και το πήδημα...\n- Και μιας και ο λόγος περί αθλητισμού δε θα μπορούσαμε να μη σχολιάσουμε και τη χθεσινή τελετή έναρξης των Ολυμπιακών Αγώνων στο Πεκίνο. Πράγματι, μας άφησε τις καλύτερες των εντυπώσεων, προϊδεάζοντάς μας θετικά για τη συνέχεια. Αυτό όμως που μας έκανε αρνητική εντύπωση ήταν οι δηλώσεις του Πύρρου Δήμα, ο οποίος σε άσχετο χρόνο, μιλώντας στο ΜEGA, δεν παρέλειψε να ευχαριστήσει ''ονομαστικά'' το χορηγό του! Ποιος ξέρει πόσο να κοστολογήθηκαν αυτές οι λέξεις του Ολυμπιονίκη μας; ΕΛΕΟΣ! Και μετά ξέρουμε να κατηγορούμε μόνο τους Αμερικανούς και την coca-cola (και καλά κάνουμε)! Τα δικά μας δεν τα βλέπουμε...\nΑναρτήθηκε από agrinionews στις 8/09/2008 01:43:00 μ.μ.


Οι διακοπές των Χριστουγέννων μπορεί να γίνουν μία από τις αγχωτικές περιόδους του έτους. Είναι σίγουρα μία περίοδος πρόσθετων ευθυνών – οικονομικών, οικογενειακών κ.ά. - διαταραγμένων ρουτινών, αλλά και υπερφόρτωσης των ανθρώπων με παραπανίσιο φαΐ και αλκοόλ.\nΤο κλειδί για τη λύση στα προβλήματα αυτά δεν είναι σίγουρα η αδιάκοπη εργασία. Για να διατηρήσουμε τα επίπεδα του στρες χαμηλά είναι ιδιαίτερα αποτελεσματικό να είμαστε σε θέση να αναγνωρίσουμε πότε προκύπτουν αρνητικές σκέψεις και συναισθήματα, εννοώντας θυμό, ζήλια ή θλίψη.\nΌταν καταφέρουμε να έχουμε επίγνωση αυτών των περιττών σκέψεων και συναισθημάτων, και δεν αφηνόμαστε έρμαια σ’ αυτά, τότε μπορούμε να μετράμε βήματα για τη διατήρηση του στρες μας και να ενεργούμε κατά συνέπεια με πιο θετικό τρόπο.\nΚάνοντας μάλιστα και μία ανασκόπηση των χριστουγεννιάτικων εμπειριών μας, με μία όσο το δυνατόν πιο ανοιχτόμυαλη οπτική, σίγουρα θα εντοπίσουμε λάθη, κακές συμπεριφορές και παραβλέψεις που κάνοντας την αυτοκριτική μας θα μπορέσουμε να τα αποφύγουμε. Αυτό θα μας προστατεύσει πρώτα απ’ όλα εμάς τους ίδιους από δυσάρεστα συναισθήματα, θα μας γεμίσει με θετική ενέργεια και ειρηνική διάθεση για να γιορτάσουμε επί της ουσίας τις μέρες αυτές μαζί με τους αγαπημένους μας.\nΥπάρχουν κάποιες στρατηγικές ή συμβουλές αλλιώς θετικής ψυχολογίας που μπορείτε να δοκιμάσετε και να δείτε τι ταιριάζει στη δική σας ιδιοσυγκρασία.\nΑναπνοές για 3’\nΕάν τρέχετε πανικόβλητοι στο κατάμεστο εμπορικό κέντρο για να αγοράσετε δώρα ή προμήθειες της τελευταίας στιγμής ή κάποιο μέλος της οικογένειάς σας σας έχει εξαντλήσει και την τελευταία ρανίδα υπομονής και είστε εν ολίγοις εξαντλημένοι και αγχωμένοι, η όποια ηρεμία ή καλή διάθεση πάει περίπατο!\nΑφιερώστε λοιπόν 3’ από τον χρόνο σας για να κάνετε τις αναπνοές σας. Είναι μία σύντομη τεχνική διαλογισμού που μπορεί να χρησιμοποιηθεί:\n- για να διαλύσει τις ενοχλητικές σκέψεις της στιγμής και να τις εμποδίσει να αποκτήσουν τον έλεγχό σας και\n- ως διαλογισμός έκτακτης ανάγκης για να ελεγχθούν οι σκέψεις γενικά σε περιπτώσεις δύσκολες που χάνεται ο έλεγχος.\nΕστιάστε σε εσάς και την αναπνοή σας. Και μάλιστα όχι μόνο σε έκτακτες περιπτώσεις, αλλά μία φορά κάθε μέρα, για να καταφέρετε έτσι να δώσετε τη δέουσα προσοχή στην κίνηση και το σώμα σας και να πετύχετε καλύτερο έλεγχο.\nΕισπνεύστε και εκπνεύστε μέσω της μύτης σας, του στήθους ή της κοιλιάς σας. Χρησιμοποιήστε – για καλύτερη συγκέντρωση – έναν χρονοδιακόπτη, ώστε να μη χρειάζεται να κοιτάζετε το ρολόι σας. Και εστιάστε με σε εσάς και την αναπνοή σας. Κατά την σύντομη αυτή άσκηση του διαλογισμού θα συνειδητοποιήσετε ότι το μυαλό σας πιθανόν γυρνάει στις υποχρεώσεις της ημέρας ή γενικά σε πολλές και διάφορες σκέψεις. Είναι φυσιολογικό. Αυτό κάνουν τα μυαλά. Μην αφεθείτε σ’ αυτό, συμμαζέψτε τις σκέψεις σας γύρω από την αναπνοή σας και μόνο.\nΟ Διαλογισμός Έντονα Αγχώδους Αναμονής\nΈνα από τα πιο δύσκολα και απαιτητικά θέματα αυτής της περιόδου είναι οι ουρές αναμονής. Στο σούπερ μάρκετ, τα καταστήματα, τους δρόμους...παντού κάποιες δεκάδες ανθρώπων περιμένουν πριν από εμάς να εξυπηρετηθούν και η υπομονή γίνεται όλο και πιο δυσεύρετη. Αυτές οι περίοδοι αναγκαστικής αναμονής μπορούν επίσης να είναι περίοδος έντονου άγχους και απογοήτευσης.\nΤην επόμενη όμως φορά που θα βρεθείτε σε μία τέτοια κατάσταση και θα θέλετε να ουρλιάξετε στο πρόσωπο εκείνων που απλά πήραν τα πάντα, δοκιμάστε να ασκήσετε το διαλογισμό της Έντονα Αγχώδους Αναμονής. Προσπαθήστε να συνειδητοποιήσετε τις σκέψεις και τα συναισθήματα εκείνης της στιγμής. Αναρωτηθείτε:\n- Τι συμβαίνει μέσα στο μυαλό μου;\n- Ποιες είναι οι αισθήσεις στο σώμα μου;\n- Τι συναισθήματα και παρορμήσεις γνωρίζω;\nΗ αυτοσυνειδησία περιλαμβάνει την πρακτική της αποδοχής όλων των μορφών εμπειρίας, ακόμα και των δυσάρεστων. Δείτε αν μπορείτε να αντιληφθείτε την ένταση και στρες, χωρίς όμως να επηρεαστείτε από την αρνητικότητά της.\nΔημιουργήστε ένα «καμπανάκι» συγκέντρωσης\nΕπιλέξτε μερικές δραστηριότητες που θα κάνατε κατά τη διάρκεια των διακοπών και μετατρέψτε τις σε ένα ιδιαίτερο «καμπανάκι». Αυτές οι δραστηριότητες είναι περιπτώσεις όπου σταματάτε για να δώσετε προσοχή στις λεπτομέρειες, για παράδειγμα:\n1. Ετοιμάζω φαγητό\nΜερικές φορές είναι αδύνατο να σπαταλάμε την ενέργειά μας στην προετοιμασία ενός μεγάλου γεύματος. Ωστόσο, τώρα είναι η κατάλληλη χρονική περίοδος για να ασχοληθούμε με τη συγκέντρωση. Κατά την προετοιμασία των τροφίμων κατά τη διάρκεια των Χριστουγέννων δώστε προσοχή στη σειρά πλούσιων γεύσεων, μυρωδιές και υφές και τις κινήσεις που σχετίζονται με την προετοιμασία του φαγητού.\n2. Περιτύλιγμα των δώρων\nΊσως το περιτύλιγμα δώρων σας φαίνεται σχεδόν σαν δουλειά που πρέπει με κόπο να ολοκληρώσετε. Προσπαθήστε όμως να την μετατρέψετε σε μία ενδιαφέρουσα διαδικασία δίνοντας προσοχή σε κάθε μικρή λεπτομέρεια. Εξετάστε το χρώμα, την υφή του χαρτιού, εστιάστε στον ήχο αλλά και στην αίσθηση του χαρτιού καθώς κόβεται. Προσπαθήστε να τελειοποιήσετε το αποτέλεσμα και θαυμάστε την προσπάθειά σας που καταβάλατε γι’ αυτό.\nΚαι η λίστα φυσικά μπορεί να μη σταματάει εδώ...μπείτε βαθύτερα σε κάθε τι μπορεί να θεωρείτε ρουτίνα και απορροφήστε ότι θετικό μπορεί αυτό να σας προσδώσει.\nΗ Άσκηση Ευχαριστίας Δέκα Δάκτυλων\nΊσως ακούγεται περίεργο σαν τίτλος, αλλά ο συλλογισμός είναι ιδιαίτερα απλός. Μέσα στους ρυθμούς της καθημερινότητας ξεχνάμε πολλές φορές, να εκτιμήσουμε τον εαυτό μας και τα πράγματα που έχουμε στη ζωή μας.\nΗ Άσκηση της Ευχαριστίας Δέκα Δακτύλων σας ζητάει απλά να αφιερώσετε λίγο χρόνο μέσα στην ημέρα ειδικά για τη δική σας ευεξία, μετρώντας δέκα πράγματα για τα οποία είστε ευγνώμονες. Συνήθως δύσκολα βρίσκουμε βρίσκουμε περισσότερα από 3-4. Όμως ο στόχος του δέκα μας επιτρέπει να εστιάσουμε στα μικρά και απαρατήρητα με την πρώτη ματιά θετικά που συμβαίνουν στη μέρα μας. Έτσι ευαισθητοποιούμε τις κεραίες μας και ενισχύουμε απλά μέσα από την αντίληψή μας τη θετική μας εκτίμηση για τη ζωή και τον κόσμο γύρω μας.\nElisabeth M. Dykens, (2010), Toward a Positive Psychology of Mental Retardation, Wiley Online Library, https://onlinelibrary.wiley.com/doi/abs/10.1037/0002-9432.76.2.185.\nDario Paez, M. Angeles Bilbao et al, (2010), Merry Christmas and Happy New Year! The impact of Christmas rituals on subjective well-being and family's emotional climate, Taylor & Francis Online, https://www.tandfonline.com/doi/abs/10.1174/021347411797361347.\nThawatchai Krisanaprakornkit, Wimonrat Sriraj et al, (2006), Meditation therapy for anxiety disorders, Cochrane Library, https://www.cochranelibrary.com/cdsr/doi/10.1002/14651858.CD004998.pub2/abstract.


GNTM: Η Μέγκι απαντά μετά τον σάλο που προκάλεσαν οι δηλώσεις της για την Παρασκευή | Gossip-tv.gr\nGNTM: Η Μέγκι απαντά μετά τον σάλο που προκάλεσαν οι δηλώσεις της για την Παρασκευή\nGNTM: Η Μέγκι απαντά μετά τις αντιδράσεις που προκάλεσαν οι δηλώσεις της για την Παρασκευή που εργάζεται ως σερβιτόρα\nΧαμό προκάλεσε η Μέγκι Ντρίο με τις δηλώσεις της για Παρασκευή Κερασιώτη, η οποία αυτή την περίοδο εργάζεται ως σερβιτόρα στη Μύκονο!\nΗ Μέγκι είπε για την Παρασκευή, η οποία και εκείνη συμμετείχε στο GNTM: «Αδυνάτισα γιατί στο τέλος του μήνα θα πάω για τα fitting της Εβδομάδας Μόδας στο Μιλάνο και θα περπατήσω για το Maison Valentino, τον Φεβρουάριο και φθάνω εκεί στις πασαρέλες του εξωτερικού. Νομίζω ότι αυτό ήθελαν όσα κορίτσια μπήκαν στο GNTM, να γίνουν μοντέλα. Μερικές ήθελαν να γίνουν σερβιτόρες στη Μύκονο. Όπως η Παρασκευή. Είμαι συγκλονισμένη. Υποτίθεται ότι ήταν φαβορί μοντέλο στο Λονδίνο. Επομένως Elite στο Λονδίνο, πού είσαι; Η συγκεκριμένα μάλλον δεν το ήθελε πολύ».\nΗ Μέγκι μετά τις αντιδράσεις που προκάλεσαν οι δηλώσεις της, απάντησε στο Πρωινό\nΉταν σε ένα reality, την μπούσταραν τόσο πολύ. Είμαι μια κοπέλα που δεν πήρε μπουστ, εκείνη τη στήριξαν όλοι στον χώρο. Την έβγαλαν τόσο πολύ μπροστά, της έκανα σύμβαση με το Elite στο Λονδίνο. Πριν από ένα μήνα είχε κάνει καμπάνιες. Μην ξεχνάμε ότι δεν βγαίνουν άφραγκοι από το GNTM. Ας πούμε η Καζαριάν δεν πήγε ποτέ να δουλέψει στη Γερμανία. Δεν έχω ακούσει να κάνουν δουλειές οι νικήτριες με βάση τα συμβόλαιά τους. Δεν είπα ποτέ ότι είναι κακό να είσαι σερβιτόρος αλλά αν εγώ είχα τις ίδιες ευκαιρίες θα τις έπιανα από τα αυτιά»!\nElif: Η Ασλί κρύβει την επιστολή της παραίτησής της από τον Κερέμ


Ιθάρο Αντσία: η τρανσέξουαλ που σπάει τα ταμπού παίζοντας ποδόσφαιρο (pics, vid) | SDNA\nΙθάρο Αντσία: η τρανσέξουαλ που σπάει τα ταμπού παίζοντας ποδόσφαιρο (pics, vid)\n9 Απριλίου 2016, 10:45\nΗ Ιθάρο Αντσία είναι η πρώτη τρανσέξουαλ που πήρε άδεια από την Ομοσπονδία για να συμμετάσχει σε γυναικεία ομάδα ποδοσφαίρου σάλας. Μιλά στο SDNA για την ιστορία της.\nΕίναι 35 χρόνων και βρίσκεται σε διαδικασία αλλαγής φύλου. Αν όλα πάνε καλά με τις γραφειοκρατικές διαδικασίες τότε θα μπορέσει να ολοκληρώσει τις απαραίτητες επεμβάσεις τους επόμενους μήνες. Στις 30 Μαρτίου παρέλαβε την ταυτότητα με τα γυναικεία στοιχεία της και προς το παρόν αυτό που σκέφτεται είναι το αυριανό ντεμπούτο της σε επίσημο παιχνίδι γυναικείων ομάδων με τη φανέλα της Λεϊόα Μάια.\nΗ περίπτωσή της είναι μοναδική στα παγκόσμια χρονικά σε ότι αφορά το ποδόσφαιρο, καθώς στο αμερικάνικο ποδόσφαιρο και στο βόλεϊ υπάρχουν τρανσέξουαλ που παίζουν σε γυναικείες ομάδες έχοντας την σχετική άδεια από τις αρμόδιες ομοσπονδίες.\nΗ ιστορία ζωής της Ιθάρο, μάλλον, διαφέρει από τις ιστορίες πολλών άλλων παιδιών που μεγαλώνουν επιλέγοντας στην πορεία να αλλάξουν το φύλο τους, με ότι αυτό συνεπάγεται για την υποδοχή τους από την κοινωνία. Με εξαίρεση έναν προπονητή... παλαιών αρχών στο σχολείο, είχε πάντα δίπλα της την οικογένειά της και τους φίλους της και την υποστήριζαν απόλυτα. Δεν υπέστη bullying, ακόμα και οι πρώην συμπαίκτες της δεν είχαν πρόβλημα, αν και χρειαζόταν πάντα να κάνει μόνη της ντους στα αποδυτήρια όταν οι άλλοι είχαν αποχωρήσει.\nΣτη γυναικεία ομάδα υπάρχουν, επίσης, δυσκολίες, αλλά διαφορετικές. «Έχω ύψος 1.82 και πολλές φορές οι συμπαίκτριές μου με κατηγορούν ότι είμαι σκληρή. Κι αυτές όμως μου ρίχνουν πολλές κλωτσιές στις προπονήσεις» λέει η Ιθάρο.\n«Όταν ήμουν μικρή, οκτώ - εννέα ετών, με έδιωξαν από την ομάδα του σχολείου, διότι σύμφωνα με τον προπονητή μου δεν ήμουν αρκετά καλή και δεν άξιζα να είμαι εκεί. Συνέχισα να παίζω μπάλα στο δρόμο και σε γήπεδα με φίλους και φίλες μου. Όταν έγινα 14 χρόνων, στο σχολείο που πήγαινα τότε, δεν είχα κάποιο πρόβλημα, μου έδωσαν και πάλι την ευκαιρία να παίζω με την ομάδα. Οι πρώην συμπαίκτες μου έδειχναν πάντα κατανόηση και με στήριζαν. Δεν έχω παράπονο από κανέναν και, μάλιστα, φέτος έγινα εγώ η προπονήτριά τους! Ήμουν πολύ τυχερή διότι από μικρή είχαν την απόλυτη υποστήριξη από το περιβάλλον μου. Όλοι ήταν πάντα στο πλευρό μου. Δυστυχώς, ζούμε σε έναν κόσμο που πρέπει να δίνεις συνεχώς εξηγήσεις ή να ζητάς την άδεια για να κάνεις πράγματα που για κάποιους ανθρώπους είναι φυσιολογικά και για άλλους όχι» λέει στο SDNA η Αντσία, η οποία γνωρίζει από πρώτο χέρι ότι το ποδόσφαιρο είναι ένας χώρος κατακλυσμένος από ταμπού.\n«Το ποδόσφαιρο κυριαρχείται από ανθρώπους που έχουν την άποψη ότι πρόκειται για ένα «ανδρικό άθλημα«. Οι περισσότεροι θεωρούν αδιανόητο ένας ομοφυλόφιλος να παίζει ποδόσφαιρο. Είναι αυτός ο λόγος που κάποιος επαγγελματίας ποδοσφαιριστής δεν μπορεί να μιλήσει δημόσια για τις σεξουαλικές προτιμήσεις. Θα συμβεί ό,τι γίνεται όχι μόνο στο ποδόσφαιρο, αλλά και στην κοινωνία με κάποιον ή κάποια που έχει παραπανίσια κιλά, είναι μαύρος ή μαύρη ή οτιδήποτε άλλο δήθεν ξεφεύγει από τις νόρμες της κοινωνίας, όπως μας την μαθαίνουν εδώ και αιώνες» είναι η άποψη της 35χρονης παίκτριας.\nΛίγες ώρες πριν από το ντεμπούτο της νιώθει άγχος; Και ποια είναι τα όνειρά της; «Eίμαι πάρα πολυ χαρούμενη διότι αυτό ονειρεύομαι από όταν άρχισαν να ασχολούμαι με τον αθλητισμό: να βρω τη δική μου θέση, εκεί που ανήκω, εκεί που είναι η θέση μου. Όνειρό μου είναι να είμαι ευτυχισμένη, να είμαι ελεύθερη. Ελευθερία είναι αυτό σε κάνει να νιώθεις ζωντανός και να ονειρεύεσαι την κατάκτηση νέων στόχων. Δυστυχώς, αυτό δεν είναι πάντα εύκολα, σε πολλές περιπτώσεις χρειάζεται μια μάχη αδιάκοπη. Όσον αφορά το ποδόσφαιρο, θέλω να συνεχίσω να χαίρομαι και φυσικά να βελτιώνομαι κι εγώ και η ομάδα μου» απαντά στο SDNA.\nΕκτός από τα εξωαγωνιστικά, μιλήσαμε μαζί της και για μπάλα... Ποια ομάδα υποστηρίζει και ποιον προπονητή θαυμάζει; «Είμαι γεννημένη και μεγαλωμένη στη χώρα των Βάσκων και φυσικά υποστηρίζω την Αθλέτικ Μπιλμπάο. Ποδοσφαιρικό είδωλό μου ήταν και θα είναι για πάντα ο Ραούλ Γκονθάλεθ Μπλάνκο κι ας έπαιζε στη Ρεάλ Μαδρίτης, ομάδα που δεν συμπαθώ καθόλου. Για εμένα, όμως, ο Ραούλ ήταν πάντα το σημείο αναφοράς για τις αξίες του και για τις εμφανίσεις του στο γήπεδο».\nΠΑΣ: Πρόσκληση στον κόσμο της ομάδας\nΗ κριτική πρέπει να γίνεται, όμως για να έχει αποτέλεσμα πρέπει να έχει και βάση. Ποτέ μία κριτική για την κριτική δεν έφερε αποτέλεσμα. Και σε μία...\nΜε τον Κώδικα Δεοντολογίας να προβλέπει εξαψήφια πρόστιμα και… συνεχείς αφαιρέσεις 2 βαθμών στις υποτροπές, η ΕΠΟ και ο ποδοσφαιρικός εισαγγελέας δεν...\nΘεωρητικά έχουμε τρεις ισότιμους διεκδικητές του τίτλου (θα είχαμε τέσσερις αν δεν είχε τραβήξει ο Αλαφούζος την πρίζα στον Παναθηναϊκό). Πρακτικά...\nΗ ΑΕΚ πάλεψε με αίμα για να αποκτήσουμε ξανά ένα πρωτάθλημα στο οποίο κάθε αποτέλεσμα θα είναι πιθανό σε όλα τα παιχνίδια. Κι ας πέφτει θύμα κι αυτή...\n8 ώρες 26 λεπτά πριν\n8 ώρες 28 λεπτά πριν


https://tomakedoniko.blogspot.gr: Η εκταφή των οστών των Ελλήνων στρατιωτών πεσόντων το 1940-1941\nΗ οικογένειά μου, όπως και εκατοντάδες χιλιάδες άλλες Ελληνικές, ήταν παρούσα στην ιστορική στιγμή της αντίστασης στον Ιταλικό φασισμό, στο Ναζισμό και τους συνεργάτες τους, στην απελευθέρωση. Με πράξεις που χαρακτηρίζουν τους Έλληνες και τις Ελληνίδες και που βεβαίως έχουν και το τίμημά τους: Αγωνία, στερήσεις, βασανιστήρια, απώλειες. Η οικογένειά μου, όπως και εκατοντάδες χιλιάδες άλλες, είχε συμμετοχή στον αντιφασιστικό -απελευθερωτικό- αντιστασιακό αγώνα 1940-1944: από τα Βορειοηπειρωτικά βουνά, το Ρούπελ, μέχρι τη Μέση Ανατολή και το θάνατο στα κολαστήρια της Γκεστάμπο.\nΈτσι οι περίπου οκτώ χιλιάδες (8.000) νεκροί στρατιώτες, αξιωματικοί και άλλοι εθελοντές, που αγωνίστηκαν ενάντια στο Γερμανοϊταλικό φασισμό και έσωσαν την Ελληνική τιμή δίνοντας μαθήματα ηρωισμού και ανδρείας στην ανθρωπότητα, έμειναν άταφοι ή πρόχειρα θαμμένοι. Σε κρυφούς τάφους που έφτιαξαν Βορειοηπειρώτες με κίνδυνο της ζωής τους. Των περισσοτέρων από αυτούς τα οστά παραμένουν μέχρι σήμερα διάσπαρτα στα βουνά και τις πεδιάδες.\nΈνας από αυτούς ήταν ο γιος του σπουδαίου Πόντιου συγγραφέα Γεωργίου Κανδηλάπτη, ανθυπολοχαγός Θεόδωρος Κανδηλάπτης, ο οποίος έπεσε τούτες τις ώρες του 1941 και τα οστά του βρίσκονται ακόμη χωρίς κηδεία και ταφή στα βουνά της Βορείου Ηπείρου. Την ίδια στιγμή που είναι γνωστό ότι το Ελληνικό κράτος αδιαφόρησε γι' αυτόν, για όλους τους πεσόντες που έδωσαν στην πατρίδα το πολυτιμότερο αγαθό, τη ζωή τους και έγραψαν τις ενδοξότερες σελίδες της σύγχρονης Ελληνικής ιστορίας.......\nΑπό τη συνέντευξη στην εφημερίδα Ορθόδοξη Αλήθεια και την Σοφία Χατζή\nΑναρτήθηκε από http://psyctoservice.blogspot.gr/ στις 8:01:00 μ.μ.


Τελεσίγραφο ΕΡΤ σε Super League | ThesSports\nΑρχική MEDIA Τελεσίγραφο ΕΡΤ σε Super League\nΤελεσίγραφο ΕΡΤ σε Super League\nΣτον «αέρα» συνεχίζουν να βρίσκονται τα τηλεοπτικά της Super League παρότι απομένουν ελάχιστα 24ωρα για την έναρξη του πρωταθλήματος. Σύμφωνα με αθηναϊκή αθλητική εφημερίδα, η ΕΡΤ ενημέρωσε τη Λίγκα ότι δεν πρόκειται να μεταδώσει τους αγώνες της πρεμιέρας Λαμία-Παναθηναϊκός, Άρης-ΟΦΗ και Ατρόμητος-Λάρισα!\nΌπως σημειώνεται πάντως, πρόκειται για κίνηση τακτικής από την πλευρά της κρατικής τηλεόρασης, για να πιέσει καταστάσεις, χωρίς ωστόσο να μπορεί κανείς να πει με σιγουριά για το τι θα γίνει στη συνέχεια. Επιδίωξη της ΕΡΤ είναι να κρατήσει τις τέσσερις από τις πέντε ομάδες που έχουν συμβόλαιο μαζί της με μείωση των χρημάτων που θα τους καταβάλει κατά 12%.\nΠροηγούμενο άρθροΣτο μυαλό του Φερέιρα\nΕπόμενο άρθροΜε μαύρα όπως στο Άμστερνταμ\nΤο “Κόκκινο” ανηφορίζει


Γ. Κοτσιρας: «Δεν μου αρεσει να φλυαρω... καλλιτεχνικα» ~ Από τη Λάρισα με αγάπη\nΓ. Κοτσιρας: «Δεν μου αρεσει να φλυαρω... καλλιτεχνικα»\n6/28/2012 11:38:00 π.μ. events, larisanews No comments\nΕΡΧΕΤΑΙ ΜΑΖΙ ΜΕ ΤΗΝ ΕΣΤΟΥΔΙΑΝΤΙΝΑ Ν. ΙΩΝΙΑΣ ΚΟΥΒΑΛΩΝΤΑΣ ΜΟΥΣΙΚΕΣ ΜΝΗΜΕΣ ΣΜΥΡΝΗΣ\nΑπόψε στο Κηποθέατρο Αλκαζάρ\n«Η Σμύρνη του έρωτα» ταξιδεύει μέσα από τη μουσική έχοντας οδηγό τον σπουδαίο ερμηνευτή Γιάννη Κότσιρα και την εξαιρετική ορχήστρα «Εστουδιαντίνα» Νέας Ιωνίας. Ο Γιάννης Κότσιρας είναι παλιός γνώριμος της Λάρισας, αφού φροντίζει πάντα σε κάθε του δουλειά να περνά από την πόλη που τον αγκάλιασε και τον αγάπησε. Ο ίδιος δηλώνει ότι με τη Λάρισα έχει ιδιαίτερους δεσμούς και ένας από τους λόγους που τον φέρνει πάντα κοντά της, είναι το γεγονός ότι το κοινό της είναι αυστηρό στην κριτική του αλλά όταν ανοίγει την αγκαλιά του είναι τεράστια. Όπως ο ίδιος εξομολογείται, επιζητά την αυστηρή κριτική και δεν του αρέσει να φλυαρεί... καλλιτεχνικά. Έρχεται όταν έχει κάτι να πει...και απόψε θα πει πολλά! Με αφορμή την αποψινή παράσταση στις 9.15 στο Κηποθέατρο Αλκαζάρ ο Γιάννης Κότσιρας μιλά στην «Ε» για όλα όσα θα δουν και θα ακούσουν οι Λαρισαίοι.\n«Η αποψινή συναυλία περιλαμβάνει μια συλλογή τραγουδιών που είτε είναι Σμυρναίικα, είτε γράφτηκαν από Σμυρνιούς συνθέτες, στην Ελλάδα, στη Σμύρνη, στην Κωνσταντινούπολη και στην Αμερική. Είναι τραγούδια που εξυμνούν την αγάπη, τον έρωτα που ξυπνάνε μνήμες μιας Ελλάδας, που δημιουργεί» επισημαίνει αρχικά και προσθέτει ότι τραγούδια αυτά είναι οι αιτίες που μπορούν να κάνουν την Ελλάδα υπερήφανη. Για τη συμμετοχή της Εστουδιαντίνας, ο γνωστός ερμηνευτής σημειώνει ότι πρόκειται για τη σημαντικότερη ορχήστρα της Ελλάδας, η οποία «γεννήθηκε» από την ανάγκη του κοινού για επιστροφή στις ρίζες του μικρασιάτικου πολιτισμού και κατόρθωσε να «αναστήσει» μια μουσική που πάνω από όλα σέβεται την παράδοση. Η Εστουδιαντίνα είναι μια αυθεντική μουσική γέφυρα, που συνεχίζει γνήσια και αισθαντικά την παράδοση των μεγάλων ορχηστρών που άνθησαν στη Μικρά Ασία. Όμως το κοινό της Λάρισας θα έχει την ευκαιρία να απολαύσει ερμηνευτικά τον Θοδωρή Μέρμηγκα και την Ασπασία Στρατηγού ενώ η έκπληξη της βραδιάς θα είναι η υποστήριξη της συναυλίας με χορευτικό συγκρότημα.\nΤο ρεπερτόριο της παράστασης διάρκειας περίπου 2 ωρών απαρτίζεται από τραγούδια που έχουν σημαδέψει τη δεκαετία του ’20, ενώ τα ίχνη τους φθάνουν έως και τον Β’ Παγκόσμιο Πόλεμο. «Πού να βρω γυναίκα να σου μοιάζει»,«Όμορφη Σμυρνιά», «Ο Αντώνης ο Βαρκάρης», «Μισιρλού», «Το Γελεκάκι», «Η Μικροπαντρεμένη» κ.α. Στοιχεία τόσο διαφορετικά μεταξύ τους γίνονται ένα στη μουσική που ανθεί στα τέλη του 19ου αιώνα και στις αρχές του 20ού στην περιοχή της Κωνσταντινούπολης και της Σμύρνης. Τραγούδια που αποτέλεσαν τον πρόδρομο της πειραιώτικης ρεμπέτικης σχολής, σπουδαίων συνθετών, όπως είναι οι Κώστας Σκαρβέλης, Δημήτρης Σέμσης, Παναγιώτης Τούντας, Σπύρος Περιστέρης, Νίκος Ρουμπάνης, Γιάννης Δραγάτσης ή Ογδοντάκης, Γιάννης Νταλγκάς, Κώστας Κοφινιώτης, Απόστολος Χατζηχρήστος και αρκετά παραδοσιακά αγνώστων δημιουργών. Πληροφορίες στο τηλ: 2410- 624086. Τιμές εισιτηρίων: 10 ευρώ (φοιτητικό-μαθητικό-ανέργων), 12 ευρώ προπώληση, 15 ευρώ είσοδος. Προπώληση εισιτηρίων στα βιβλιοπωλεία «Γνώση» (Κούμα 27 , τηλ.: 2410- 280825 και Ανθίμου Γαζή 21 – τηλ.: 2410 -258669).


Στα 23 ευρώ μειώθηκε η μέση αξία συναλλαγής με κάρτα. - Business Solution\nΕιδήσεις (Τρίτη – 10/04/2018)\nΤο 50% των συναλλαγών με χρεωστική, πιστωτική ή προπληρωμένη κάρτα αφορά συναλλαγές αξίας κάτω από 20 ευρώ, ενώ μία στις τέσσερις συναλλαγές γίνεται για αγορές έως 10 ευρώ και μία στις δέκα αφορά χρεώσεις έως 5 ευρώ.\nΜάλιστα, όσο μειώνονται τα ποσά των συναλλαγών, τόσο αυξάνονται και οι ανέπαφες συναλλαγές, οι οποίες για το πρώτο τρίμηνο του 2018 έφτασαν στο 39% του συνόλου των συναλλαγών με κάρτες, από 27% που ήταν το 2017 και 12% το 2016, με την αξία της μέσης συναλλαγής να είναι στα 23 ευρώ από 25 ευρώ το 2017.\nΤα στοιχεία που παρουσιάστηκαν κατά τη διάρκεια του 5ουDigital Banking Forum από την Cardlink δείχνουν ότι την ώρα που αυξάνεται η χρήση της κάρτας, η μέση αξία συναλλαγής μειώνεται συνεχώς και έφτασε το πρώτο τρίμηνο του 2018 τα 23 ευρώ από 30 ευρώ που ήταν το 2016, με τη μέση συναλλαγή στις χρεωστικές κάρτες να έχει μειωθεί στα 35 ευρώ από τα 41 ευρώ που ήταν το 2017 και για τις πιστωτικές στα 59 ευρώ από 61 που ήταν το 2017.\nΣύμφωνα με στοιχεία της Τραπέζης της Ελλάδος μόνο το πρώτο εξάμηνο του 2017 εκδόθηκαν από τις τράπεζες 685.000 νέες κάρτες, χρεωστικές και πιστωτικές, αυξάνοντας τον συνολικό αριθμό στα 15,6 εκατομμύρια. Η αύξηση σε σχέση με ένα εξάμηνο νωρίτερα ήταν της τάξεως το 5%.\nΣημαντική αύξηση κατέγραψε και ο αριθμός των τερματικών αποδοχής καρτών στα καταστήματα, τα οποία έχουν αυξηθεί σημαντικά ξεπερνώντας τον περασμένο Δεκέμβριο τις 650.000, αριθμός διπλάσιος σε σχέση με το 2016 (305.000) και τριπλάσιος από το 2015 (210.000).\nΌμως παρά την αύξηση, όπως δηλώνουν τραπεζικά στελέχη, ένας αρκετά μεγάλος αριθμός είναι «εκτός πρίζας» καθώς προκύπτει ότι δεν έχουν πραγματοποιήσει καμία πληρωμή. Εκτιμάται ότι το ποσοστό τους κυμαίνεται μεταξύ 30%-35% και είναι ενδεικτικό των περιθωρίων που υπάρχουν για την πάταξη της φοροδιαφυγής.\nΤο τέλος των χάρτινων αποδείξεων για το αφορολόγητο. → ← Πότε μεταβιβάζεται ή αναστέλλεται η σύνταξη σε περιπτώσεις ποινικής καταδίκης.


Κόστισαν «ΧΡΥΣΑΦΙ» για να κάθονται… ΠΑΓΚΟ! - e-Grevena Portal\nΚόστισαν «ΧΡΥΣΑΦΙ» για να κάθονται… ΠΑΓΚΟ!\n12 Ιανουαρίου, 2021 Αθλητικά, Αρθρογραφία\nΟνόματα που ξεχωρίζουν. Που δημιουργούν ελπίδες, προσδοκίες. Που ακόμα και στα πρωτοσέλιδα είναι λες και γράφονται με χρυσόσκονη… Πριν μπούμε στο φοβερό θέμα μας, μην ξεχνάτε κάτι. Ο γνωστός δημοσιογράφος, που έχει περιγράψει με τη φωνή του μεγάλες στιγμές ελληνικών ομάδων, δίνει κάθε μέρα προγνωστικά! Μπορείτε να τα δείτε δωρεάν, και είναι φυσικά ο… Γιωργος Θαναηλακης\nΕπιστρέφουμε όμως! Όταν φτάνει η πολυπόθητη ανακοίνωση της μεταγραφής τα γνωστά. Υποδοχή στο αεροδρόμιο, κολπάκια στο γήπεδο κατά την παρουσίαση, χαμόγελα, φλας και υπομονή μέχρι το νέο αστέρι να κάνει το ντεμπούτο με τη νέα φανέλα. Κάπως έτσι κυλούν οι περισσότερες μεταγραφές. Υπάρχουν φυσικά και αυτές που δεν ανταποκρίνονται σε καμία από τις αρχικές προσδοκίες που δημιουργούνται. Οι περιπτώσεις που θα εξετάσουμε παρακάτω ξεχωρίζουν από τις υπόλοιπες για έναν και μόνο λόγο. Για να υλοποιηθούν ξοδεύτηκαν κάποια ποτάμια από εκατομμύρια. Και η απόσβεση δεν έγινε ποτέ.\nΤο καλοκαίρι του 2013 άφηνε την πρωτεύουσα της Ισπανίας για να γίνει κάτοικος Λονδίνο. Και τα λευκά της Ρεάλ Μαδρίτης για να κόκκινα της Άρσεναλ. Η επί τρία χρόνια παρουσία του και ο καταλυτικός του ρόλος σε μια από τις μεγαλύτερες ομάδες του κόσμου έκανε τους φίλους της Άρσεναλ να μην μπορούν να κρύψουν τα χαμόγελα ικανοποίησης τους. Ο Γερμανός μέσος αν και κατέβαλλε κάθε δυνατή προσπάθεια δεν μπόρεσε να γίνει ποτέ αυτός που θα έκανε τη διαφορά στην μεσαία γραμμή των “Κανονιέρηδων”. Και κάθε χρόνος που περνούσε είχε αντίκτυπο στην απόδοση του. Που είναι σήμερα; στην απόλυτη απαξίωση. Ποιος δεν θυμάται τις φωτογραφίες του σε λογική τουρίστα στις εξέδρες των γηπέδων που αγωνιζόταν η Άρσεναλ. Και η ίδια η ομάδα να του πληρώνει το χρυσό του συμβόλαιο(ο Εζίλ κερδίζει 18.487.000 ευρώ τον χρόνο), αλλά να μην τον έχει στη λίστα με όσους έχουν δικαίωμα να αγωνιστούν στην Πρέμιερ. Και λες και δεν υπήρχαν αρκετά επεισόδια στο σήριαλ των σχέσεών τους, κάποια στιγμή ο Εζίλ έγραψε ένα τουίτ με το οποίο καυτηρίαζε την κατάσταση των ανθρωπίνων δικαιωμάτων στην Κίνα. Φοβούμενη τις επιπτώσεις που μπορεί να έχει εμπορικά σε αυτή την μεγάλη αγορά, η Άρσεναλ τον αποδοκίμασε δημόσια. Μένει να δούμε το επόμενο επεισόδιο. Και αν αυτό θα είναι το τελευταίο.\nΟι κακεντρεχείς αναρωτιούνται ποιος είναι ο πιο ακριβοπληρωμένος γκόλφερ στον κόσμο. Ο Τάιγκερ Γουντς ή ο Γκάρεθ Μπέιλ. Γιατί – ειδικά οι οπαδοί της Ρεάλ Μαδρίτης – ποδοσφαιριστή δεν τον θεωρούν εδώ και αρκετά χρόνια. Η αλήθεια είναι ότι τα πρώτα χρόνια παρουσίας του στην Μαδρίτη ο Μπέιλ φρόντισε να δικαιώνει όλο τον θόρυβο γύρω από το όνομά του, και κυρίως τα 100 εκατομμύρια που η Ρεάλ δαπάνησε για την απόκτησή του, καθιστώντας την μεταγραφή του την πιο ακριβή που είχε γίνει μέχρι τότε. Αλλά όσο περνούσε ο καιρός η απόδοσή του και η παρουσία του στο γήπεδο αποκτούσε καθοδική τάση. Και φυσικά η πίεση αυξανόταν όσο και τα αρνητικά σχόλια από τον Τύπο και τους οπαδούς στα social media. Αν σε αυτό συμπεριλάβουμε και τις κακές σχέσεις με τον Ζινεντίν Ζιντάν, τότε είναι μάλλον λογικό στην άκρη του πάγκου της Ρεάλ να βρίσκονται παρκαρισμένα 100 εκατομμύρια. Φέτος πήγε ως δανεικός στην Τότεναμ σε μια ύστατη(;) προσπάθεια να σώσει την καριέρα του. Η ομάδα του Λονδίνου επιβαρύνεται με την καταβολή των 393.732 ευρώ την εβδομάδα που προβλέπει το συμβόλαιο του. Αλλά με το τέλος της χρονιάς θα επιστρέψει και πάλι στη Ρεάλ καθώς οι σχέσεις του και με τον Μουρίνιο δεν είναι στο καλύτερο επίπεδο. Και η παρουσία του στην ενδεκάδα των Λονδρέζων μικρή. Και θα περιμένει στον πάγκο της Ρεάλ μέχρι να εκπνεύσει το συμβόλαιό του το καλοκαίρι του 2022.\nΉταν το όνομα που επιστράτευσαν οι ιθύνοντες της Ρεάλ για να ξεχάσουν οι οπαδοί των Μαδριλένων την αποχώρηση του Κριστιάνο Ρονάλντο. Για τον λόγο αυτό βγήκαν από τα ταμεία της “βασίλισσας” 100.000.000 ευρώ για να ολοκληρώσουν τη μεταγραφή του από την Τσέλσι το καλοκαίρι του 2019. Ο Βέλγος έφτασε στη Μαδρίτη, φόρεσε τα λευκά της Ρεάλ και προσπάθησε να “μπει” στα παπούτσια του Κριστιάνο Ρονάλντο. Χωρίς επιτυχία. Δεν είναι ότι ξέχασε το ποδόσφαιρο. Αλλά από τη μια οι εξαιρετικά συχνοί τραυματισμοί, από την άλλη κάποια επιπλέον κιλά που είχαν αντίκτυπο στην έκρηξη του, έφεραν τον Βέλγο να είναι συνεχώς μεταξύ εξέδρας και πάγκου. Και ελάχιστα στην αρχική ενδεκάδα της Ρεάλ. Σε αντίθεση με τις προηγούμενες περιπτώσεις ο Αζάρ προσπαθεί φιλότιμα να επιστρέψει, αλλά ακόμη δεν το έχει καταφέρει. Και έχει ακόμη έναν λόγο για να βλέπει το 2021 ως την χρονιά που θα τον επαναφέρει στην κανονικότητα.\nΟ Γάλλος πάτησε στην Βαρκελώνη και όλοι στην πόλη και την ομάδα πόνταραν ότι η μεταγραφή αυτή ήταν που θα έδινε στην Μπάρσα την αίγλη που έχασε με την αποχώρηση Νεϊμάρ. Και θα πλαισίωνε τον Μέσο για να μπορέσει να βοηθήσει τους Καταλανούς να αποκτήσουν μια αιχμηρη τριάδα στην επίθεση. Για αυτό και το συμβόλαιό του ονόμαζε ως αμοιβη του τα 19.336.000 ευρώ τον χρόνο και για τον λόγο αυτό η Μπαρτσελόνα προχώρησε στη σύναψη “μεταγραφοδανείου” προκειμένου να τον αποκτήσει. Ο Γάλλος όμως δεν μπόρεσε να δώσει ούτε το παραμικρό από όσα οι προσδοκίες που τον συνόδευαν προμήνυαν. ακούστηκε ότι έχει κακές σχέσεις με τον Μέσι, ότι είναι αδιάφορος, ότι δεν έχει την απαιτούμενη αυτοπεποίθηση, ότι δεν παίζει στην θέση που πρέπει, ότι, ότι… Όποιος και αν είναι πάντως ο λόγος, το γεγονός είναι ένα και αναμφισβήτητο. Ο Γκριεζμάν αυτή τη στιγμή βρίσκεται στην – μακρά – εκείνη λίστα των αποτυχημένων μεταγραφών της Μπαρτσελόνα των τελευταίων ετών.\nΓεγονός είναι ότι από την αποχώρηση του Σερ Άλεξ Φέργκιουσον από την τεχνική ηγεσία της Μάντσεστερ Γιουνάιτεντ, η ομάδα δεν μπορεί να βρει ξανά τον εαυτό της. Και πολλοί είναι οι ποδοσφαιριστές που έκτοτε φόρεσαν την φανέλα της με σκοπό να της δώσουν την χαμένη της αίγλη. Χωρίς επιτυχία μέχρι τώρα. Ίδια μοίρα δείχνει ότι έχει και ο Ντόνι φαν ντε Μπεεκ. Ο πρώην δημιουργικός χαφ του Άγιαξ κόστισε στους “κόκκινους διαβόλους” 39.376.000 ευρώ για να τον αποκτήσουν, αλλά δεν δείχνει ότι έχει εγκλιματιστεί και σιγουρα δεν έχει απλώσει το μεγάλο ταλέντο του στο “Όλντ Τράφορντ”. Ο προπονητής της Γιουνάιτεντ Σόλσκιερ δεν δείχνει να είναι πρόθυμος να του δώσει πολλές ευκαιρίες. Και μέχρι να έρθει εκείνη η στιγμή ο ντε Μπεεκ θα συνεχίζει να εισπράττει τα 5.882.000 ευρώ ετησίως και να βλέπει τους συμπαίκτες του να αγωνίζονται.\nΤην Τρίτη 12/01/2021 θα γίνει διακοπή ηλεκτρικού ρεύματος από ώρα 15:30 έως 16:00 στo ύψος ΓΗΡΟΚΟΜΕΙΟ\nΑύξηση κρουσμάτων–Μείωση θανάτων σήμερα


υπέρβαση και ελευθερία: η αναγνώριση του Δασκάλου\nΔύο οι γραμμές εκπαίδευσης του ανθρώπου, η Φύση και οι Δάσκαλοι.\nΑπό τη Φύση παίρνουμε τους ακλόνητους νόμους, στους οποίους θα βασίσουμε τη γενική μας κατεύθυνση. Μέσω των Δασκάλων θα μας μεταδοθεί το προσαρμοσμένο στην εποχή μας σχέδιο του Ουρανού.\nΜπορεί σε μια ενσάρκωση ο άνθρωπος να περιοριστεί στη γνώση και στην εμπειρία μιας, μόνο, πηγής. Δεν αρκεί, όμως, αυτή. Γι’ αυτό στο μάκρος της πνευματικής του εξέλιξης είναι βέβαιο, πως θα αντλήσει την αλήθεια και από τις δυο πηγές εκπαίδευσης.\nΈτσι, όταν έρθει η ώρα, ο άνθρωπος οφείλει - το έχει ανάγκη - να διαλέξει το Δάσκαλό του. Ή να επιλέξει εκείνη τη Σχολή, η οποία παρέχει τα εχέγγυα της ικανής διαχείρισης της διδασκαλίας που του ταιριάζει.\nΗ ορθή επιλογή Δασκάλου αποτελεί την πρώτη, ιδιαίτερα σημαντική, δυσκολία και ένα από τα πρώτα εμπόδια που μπαίνουν στην πνευματική εξέλιξη του ανθρώπου. Το να αναγνωρίσεις το Δάσκαλο ανάμεσα στους πολλούς δασκάλους που συναντάς.\nΕίναι πολύ δύσκολο για τον άνθρωπο να διακρίνει στη Γη το Δάσκαλο. Γιατί έχει απομακρυνθεί πολύ από αυτό που συνδέει το Μαθητή με το Δάσκαλο: την Καρδιά!\nΟ άνθρωπος, δυστυχώς, έρχεται στη γη και στηρίζει τη ζωή του στην ανεπάρκεια του μυαλού του. Αλλά, πώς μπορεί ένα ανθρώπινο μυαλό, που δεν έχει αναπτύξει την πληρότητα των δυνατοτήτων του, που δεν κατέχει σε ικανοποιητικό βαθμό γνώση, ούτε καν την επιστημονική, που η λειτουργία της μνήμης το προδίδει, που είναι γεμάτο από ενοχές, από ανασφάλειες, από συναίσθηση των αδυναμιών, από τις φοβίες και τις πλάνες του. Που ανακαλύπτει προβλήματα, τροφοδοτεί εμμονές και στερεοτυπίες, συνήθειες και αντανακλαστικές ενέργειες. Που σκιάζεται από προσκολλήσεις και προκαταλήψεις. Πώς μπορεί, αυτό το μυαλό να νοιώσει και να ακούσει την καρδιά και να αναγνωρίσει αυτόν, που εκείνη αναζητούσε και ουδέποτε θα πάψει να προσμένει: το Δάσκαλο;\nΤο μυαλό έχει λάβει μια εκπαίδευση σε μονοπάτια, τα οποία, συνήθως, απομακρύνουν από την πνευματική Αλήθεια. Παρόλα αυτά μας είναι απολύτως χρήσιμο, γιατί στηρίζει την προσωπικότητα στη ζωή μέσα στην ύλη και αποτελεί για το πνεύμα το παράθυρο θέασης και μελέτης του ορατού κόσμου.\nΤο μυαλό, όμως, υπακούει στη φωνή του ενστίκτου αυτοσυντήρησης και βασίζεται στη λογική του νόμου της χωριστικότητας των υλικών μορφών. Γι’ αυτό επιδιώκει την αύξηση του «Έχειν», χρησιμοποιεί τις ποσοτικές αξίες των αριθμών, ακολουθεί την πραγματικότητα των υλικών αισθήσεων και αγωνίζεται για το συμφέρον με τα δικά του μέτρα. Πάνω σ’ αυτή τη λογική και στις επιδράσεις του περιβάλλοντος μορφώνεται η προσωπικότητα.\nΠώς, τώρα, ένα άτομο, θα καταφέρει να αποσπάσει την προσωπικότητά του από το περίφραγμα της διανοητικής του κατάστασης, στην οποία βρέθηκε; πώς θα αιτιολογήσει την αλτρουοποίηση της προσωπικότητας και γιατί να την υπαγάγει στις υποδείξεις της καρδιάς;\nΕπομένως, πώς, ο άνθρωπος θα μπορέσει με τη λογική του νου του, να αναγνωρίσει το Δάσκαλο;\nΕίναι και μια ακόμα δυσκολία για το μυαλό. Όσο ο Δάσκαλος είναι κάπου «μακριά», όσο ο Δάσκαλος είναι κάπου «επάνω», ο άνθρωπος δεν έχει κανένα λόγο να ανησυχεί και να αναρωτιέται για το είδος της αγάπης του και το βάθος της πίστης του.\nΌμως, όταν φτάσει ο καιρός και ο Ουρανός αποφασίσει να πει και πάλι τον άνθρωπο «παιδί» Του και να τον προσκαλέσει για άλλη μια φορά, στην Οικογένειά του, όταν ο καιρός φτάσει κι ο Δάσκαλος έρθει, τότε ο άνθρωπος ξαφνιάζεται κι αρχίζει να αρνείται ακόμα πιο πολύ την καρδιά του, επειδή το μυαλό του τον οδηγεί να παραμείνει στη γη, στη γη αυτή που γνωρίζει.\nΌταν ο Δάσκαλος λάβει σώμα, προκειμένου να φτάσει η φωνή του ακόμα πιο κοντά στα παιδιά του, τότε ο άνθρωπος δυσκολεύεται να τον δεχθεί, δυσκολεύεται να τον αναγνωρίσει και, συνήθως, τον αρνείται. Διότι αν τολμήσει να τον αποδεχθεί, οφείλει να τον σεβαστεί και να τον υπακούσει. Και κάτι τέτοιο θα σήμαινε μια αλλαγή στη νοοτροπία του. Μια αλλαγή και στις πρακτικές συμπεριφορές της ζωής του. Και αυτή η αλλαγή φαίνεται υπερβολικά μεγάλη, ίσως σκληρή και, τις περισσότερες φορές, ακατόρθωτη και αδύνατη.\nΤο μυαλό, απόλυτος άρχοντας του γήινου αυτού κόσμου, πώς μπορεί να δεχθεί τον Ουρανό, όταν για χάρη του θα πρέπει να αποποιηθεί την παντοδυναμία του, θα πρέπει να αναζωογονήσει την πίστη του, θα πρέπει να δεχθεί την αλαζονεία, την φιλοδοξία και τον εγωισμό του;\nΠώς να δεχθεί το μυαλό το Δάσκαλο, όταν αναγνωρίζοντάς τον αποδέχεται την ατέλειά του και από εκείνη την ώρα οφείλει να υπηρετεί και όχι να άρχει;\nΕίναι εύκολο να αρνηθεί το μυαλό, αυτό που δεν μπορεί ή δεν θέλει να καταλάβει. Είναι εύκολο να αρνηθεί το μυαλό, να ακούσει την καρδιά. Και είναι ακόμα πιο εύκολο για το ανθρώπινο μυαλό, να συγκεντρώσει το υλικό που η αποθήκη της ανθρώπινης πλάνης έχει διαφυλάξει και με αυτό να κατασκευάσει το προφίλ του προσωπικού του Δασκάλου, του Δασκάλου του.\nΜε αυτόν, εξάλλου, τον τρόπο εύκολα ο άνθρωπος ξεφεύγει από τις τύψεις και τις ενοχές του.\nΆρα από εκείνη τη στιγμή αρχίζουν οι δυσκολίες στις σχέσεις μυαλού και καρδιάς. Η θέση και η στάση του μυαλού έναντι της καρδιάς αποτελεί έναν αδιάκοπο αγώνα εναντίον της αυτονομίας της, έναν αγώνα υποδούλωσής της. Γιατί η καρδιά μεταφέρει τη φωνή του πνεύματος και εκφράζει μια άλλη, συνήθως, λογική και μια άλλη ηθική και μια άλλη αναγκαιότητα. Και μιλάει για μια άλλη δικαιοσύνη και μια άλλη ελευθερία και μια άλλη αίσθηση ευθύνης.\nΑν το μυαλό καταφέρει, όπως, τις πιο πολλές φορές γίνεται, να υποτάξει την καρδιά, την εκπαιδεύει και τη χρησιμοποιεί, προκειμένου να ενισχύει τις δικές του συλλήψεις με συναισθηματική επένδυση των αποφάσεών του. Και η καρδιά παγώνει μέσα στην πάχνη του μυαλού.\nΠάντοτε στην επιλογή του Δασκάλου παρεμβάλλεται και η παρουσία των ψευτοδιδασκάλων και των ψευδοπροφητών. Μίλησε και ο Χριστός γι’ αυτούς. Πάντα υπήρχαν και υπάρχουν και αποτελούν πρόσθετη δυσκολία στην αναγνώριση του αληθινού Δασκάλου. Ας μην ξεχνάμε τις ψευδοπροφητείες για το 2012 – όπως συνέβαινε και για παλιότερες παρόμοιες προειδοποιήσεις - και το φόβο που ενσταλάζουν στις ψυχές των ανθρώπων.\nΠρέπει, όμως, να παραδεχτούμε ότι αυτοί αποκτούν ισχύ, όχι επειδή ξεγελούν την καρδιά, αλλά μόνο εξαιτίας μιας υπέρμετρης ανάγκης του μυαλού.\nΔιότι ένα μυαλό μπορεί να αποκτήσει λαθεμένες ιδέες, μια καρδιά, όμως, δεν μπορεί να έχει λανθασμένους χτύπους.\nΕίχα ένα Δάσκαλο, που ξεχείλιζε από αγάπη. Τον πλησίαζες και ένοιωθες να εισχωρείς σε ένα μαγικό ρευστό∙ κοίταγες τα παιδικά του μάτια και αλάφρωνε η καρδιά σου. Περπατούσε στο δρόμο και γέμιζε η περιοχή από ένα απαλό λευκορόζ χρώμα και από ένα άρωμα κρίνου. Μια μεγάλη αγκαλιά, ζεστασιά και ενθάρρυνση για τον καθένα που τον πλησίαζε, είτε για να θεραπευτεί από σωματική πάθηση, είτε για να βρει την ψυχική του γαλήνη, είτε για να επανέλθει στο κέντρο του «Είναι» του. Ήταν, το ένοιωθες, μια μεγάλη και ανοιχτή καρδιά για όλους. Το ίδιο όταν δίδασκε πως δεν υπάρχει άνθρωπος κακός, όπως και όταν προσευχόταν για την κάθαρση και την ενεργοποίηση των προσλήψεων, όπως και όταν συμβούλευε τους νεαρούς αγγέλους του, που επισκέπτονταν τα βράδια κακόφημα μπαρ για να σώσουν ψυχές, όπως και όταν σου μιλούσε για τις αδυναμίες σου, χωρίς να σε αποπαίρνει, χωρίς να σε τρομάζει, χωρίς να σε αποθαρρύνει. Σε άφηνε να καταλάβεις μόνος σου, αν ήσουν έτοιμος, ποια ήταν τα εμπόδια στην προσωπική σου εξέλιξη και να αποφασίσεις εσύ για τις αντιδράσεις σου.\nΚοντά του ξεκούμπωναν και οι δικές μας καρδιές και διεκδικούσαν τη θέση τους απέναντι στο μυαλό. Κοντά του μαθαίναμε, πως σ’ αυτή τη Δημιουργία, ακόμα και τα δαιμόνια έχουν τη θέση τους και μπορούν και αυτά να αλλάξουν, να μεταμορφωθούν, αν τα καλύψει η δική μας αγάπη.\nΚαι όλων, στο τέλος, η μοίρα είναι να βρεθούν, πάλι, στην αγκαλιά του Πατέρα – Δημιουργού.\nΚαι είχα και ένα Ζεύγος-Δάσκαλο, που μου δίδαξαν, πως η δύναμη του ανθρώπου για τούτη τη ζωή είναι η Ελπίδα και η Πίστη και η Αγάπη. Η Αγάπη που εξαγνίζει το νου και μας κάνει δίκαιους, που γεμίζει με καλοσύνη την ψυχή και μας κάνει ωφέλιμους, που εγκαθιστά την εμπιστοσύνη στον εαυτό μας και τολμούμε να έχουμε και να εκφράζουμε τις δικές μας δημιουργικές πεποιθήσεις.\nΤέτοιος είναι ο ρόλος του αληθινού Δασκάλου. Να συμβάλλει στις αλλαγές μας και όχι να συμμετέχει στην απληστία απόκτησης γνώσεων και άλλων γνώσεων.\nΑυτόν τον Δάσκαλο δεν τον ανακαλύπτεις από τη φήμη που τον συνοδεύει, ούτε από τους τίτλους του, ούτε από τον αριθμό των μαθητών του∙ τον αναγνωρίζει ξαφνικά η καρδιά σου και ο κόσμος σου φωτίζεται.\nΑναρτήθηκε από Αμέριστος στις 10:24 μ.μ.\nΕτικέτες Δάσκαλος, ο ρόλος της Καρδιάς, Σχολές πνευματικότητας, ψευδοπροφήτες\nξωτικό 10 Μαρτίου 2010 - 9:22 μ.μ.\nΤι όμορφα και συγκινητικά πράγματα μοιράστηκες μαζί μας αυτή τη φορά.\nΟ τελευταίος Δάσκαλος που είχα την τύχη και ευλογία να γνωρίσω έφυγε από τον κόσμο της ύλης πριν ενάμιση χρόνο, κι άφησε τη σκυτάλη στη σύντροφό του (με την οποία αποτελούσαν πνευματικό ζεύγος, καθώς λέγεται σε κάποιες παραδόσεις). Κύριο μέλημά του ήταν να μας διευκολύνει να συνδεθούμε με τον εντός μας Δάσκαλο, αυτόν που κατοικεί μέσα στην Καρδιά μας. Γι αυτό και η μόνη, ουσιαστικά, "άσκηση" που μας άφησε ήταν "η αναπνοή της καρδιάς"...\nΗταν κι αυτός γεμάτος αγάπη και ζωή, είχε καταπληκτικό χιούμορ, και το ύφος του και το στυλ του δεν θύμιζε διόλου αυτό που θα μπορούσε να περιμένει κανείς από έναν "Δάσκαλο"!


*Jirashimosu: έρχονται οι μέρες...\nέρχονται οι μέρες...\nΕίναι γεγονός και νομίζω θα συμφωνήσουν κι οι δυο τους: είναι λίγες οι φορές που δουλεύουμε ένα album με το Θέμη και τη Νατάσσα και το διασκεδάζουμε τόσο πολύ. Σπάνια οι συναντήσεις για την επιλογή κομματιών, τη δοκιμή τόνων, ενορχηστρώσεων, ερμηνευτικών δρόμων και την ηχογράφηση οδηγών αποτελούν τόσο ευχάριστη διαδικασία. Κι ας μην είναι κανείς μας στην καλύτερη ψυχολογική φάση (πως θα μπορούσαμε άλλωστε με όλα όσα συμβαίνουν γύρω μας). Κι ας έχει ο καθένας ένα σωρό θέματα στο κεφάλι του, είναι αδιαμφισβήτητο πως η προετοιμασία του επερχόμενου δίσκου, μας φτιάχνει τη διάθεση. Μια συνεδρία μετά μουσικής. Συμβαίνει από μόνο του, χωρίς να το καταλάβει κανείς μας, παρά μόνο όταν συνειδητοποιούμε ότι γυρνάμε σα φορτισμένα ηλεκτρόνια σε ένα δωμάτιο, τραγουδώντας δυνατά, έχοντας ξεχάσει προσωρινά τα προβλήματα που μας απασχολούν. Ακόμα κι αυτή η τάση της προσοχής μας να διασπάται με το παραμικρό και να καταλήγουμε να συζητάμε ή να κάνουμε ένα σωρό άσχετα πράγματα, συνειδητά μπαίνει στο περιθώριο, μιας κι η δουλειά αποτελεί ουσιαστική πηγή χαράς.\nΚαταλήγω (σιγά το συμπέρασμα) ότι δεν υπάρχει μεγαλύτερη τύχη από τη δυνατότητα ψυχοθεραπείας που σου προσφέρει η Τέχνη, σε όποια της μορφή, αρκεί να μπορείς να αφεθείς μέσα της εντελώς καθαρός, ειλικρινής και αδέσμευτος. Δε μπορώ να σκεφτώ ομορφότερο δώρο από την προοπτική να αφήσεις -έστω και για λίγο- πίσω τον πραγματικό κόσμο, ή ακόμα και να τον μετουσιώσεις σε κάτι πιο θελκτικό και όμορφο, κάτι αποκλειστικά δικό σου. Ωστόσο η μεγαλύτερη ικανοποίηση ερχεται όταν αυτό που κάνεις σε πηγαίνει από μόνο του, σε ένα δρόμο δικό του, τον οποίο ακολουθείς αδιαμαρτύρητα λες κι είναι η πιο αυτονόητη και φυσική διαδρομή του κόσμου. Κι αν είμαστε πλέον τρεις άνθρωποι σε διαφορετικά μονοπάτια, είναι παρήγορο ότι η προσωπική ανάγκη του καθενός μας φέρνει και πάλι να συναντηθούμε στην ίδια αφετηρία, με τις ίδιες προσδοκίες για το ταξίδι και την ίδια προσμονή για τον προορισμό. Ναι, εντάξει, δεν είναι όλα ιδανικά κι ονειρεμένα. Υπάρχουν και τα μεγάλα ερωτηματικά, και η ανασφάλεια και οι αμφιβολίες, αυτά όμως είναι μέσα στο πρόγραμμα όταν ξεβολεύεσαι από αυτό που ξέρεις ότι περιμένουν από σένα και επιχειρείς να ψαχτείς σε νέο δρόμο (καλό ή κακό κανείς δεν ξέρει - ο καιρός θα το δείξει). Τουλάχιστον όσο οι τρεις μας είμαστε συντονισμένοι σε αυτό που επιθυμούμε να κάνουμε, τα υπόλοιπα μπαίνουν σε δεύτερη μοίρα.\nΕίναι η πρώτη φορά που διακρίνω μια ωριμότητα στις επιθυμίες και των τριών και μια πρωτόγνωρη σύμπνοια στον τρόπο επίτευξης του τελικού αποτελέσματος. Βλέπω το Θέμη σίγουρο για τους ηχητικούς του δρόμους, κι ακόμα κι οι επιμέρους αμφιβολίες του (απόρροια της έμφυτης ανασφάλειας του), τον πάνε από μόνες τους εκεί που ο ίδιος κατά βάθος επιθυμεί. Βλέπω τη Σαντέζα να ενεργοποιεί αβίαστα τους κατάλληλους ερμηνευτικούς της κώδικες και να εξερευνά νέες περιοχές της που αγνοούσαμε κι οι τρεις. Όσο για μένα επιτρέπω στον εαυτό μου απλώς να αφουγκράζεται παλμούς και να καταγράφει συνειρμικά αισθήματα, χωρίς να παρεμβάλλω το παραμικρό φίλτρο ή κριτική σκέψη. Κι όλα αυτά συμβαίνουν με μια φυσικότητα σαν να τα υποβάλλει κάποιος ή κάτι, ή σαν να δουλεύουμε αυτό το album με ένα σαφέστατα διατυπωμένο εγχειρίδιο.\nΗ αλήθεια είναι πως αυτό το κρυφό εγχειρίδιο όντως υπάρχει και δεν είναι ούτε η όποια εμπειρία έχουμε αποκτήσει στην προετοιμασία ενός δίσκου, ούτε μια τυχαία σύμπτωση, που έπεσε από τον ουρανό για να κάνει τη δουλειά μας ευκολότερη. Ο μυστικός υποβολέας μας είναι η συγκεκριμένη χρονική στιγμή με όλα όσα συμβαίνουν μέσα μας και γύρω μας. Είναι η εποχή που τελειώνει και συμπίπτει με μια προσωπική μας ηλικιακή μετάβαση η οποία είχε έτσι κι αλλιώς δρομολογηθεί πριν τιναχτεί ο κόσμος, όπως τον ξέραμε, στον αέρα. Είναι πάνω απ' όλα η μεταξύ μας σχέση, αλλά και η αναθεωρημένη έκδοση των εαυτών μας, όπως προέκυψε μέσα από το χρόνο που έχουμε περάσει μαζί (και αισίως οδεύει σπιντάτος στη δεκαετία). Μιλάω και πάλι (ίσως καταχρηστικά) εξ' ονόματος των τριών, όμως πιστεύω κι οι δυο τους θα συμφωνούσαν μαζί μου: νιώθουμε πολύ τυχεροί που μπορούμε να κοιτάξουμε τον κόσμο στην παρούσα φάση και να τον δούμε από δυο πλευρές. Νιώθουμε ακόμα πιο τυχεροί που μπορούμε να μοιραστούμε την οπτική μας και πάνω απ' όλα τη χαρά μας. Γιατί τελικά σε αυτούς τους δύσκολους και σκοτεινούς καιρούς, η χαρά είναι το πιο πολύτιμο πράγμα που μπορεί να μοιραστεί κανείς.\nΑναρτήθηκε από Jirashimosu στις Wednesday, October 26, 2011\nΧρήστος Α. Μιχαήλ said...\nΜαζί σας ρε γενιά.\nWednesday, October 26, 2011 1:03:00 pm\n1) Δε θέλω να σας αγχώσω, αγαπητή ομάδα, αλλά προσέχτε μη μας σερβίρετε καμμιά φάβα...Ο πήχης των προσδοκιών έχει ανέβει πολύ ψηλά και τα 20ευρα έχουν γίνει είδος προς εξαφάνιση!\n2) Είναι ιδέα μου ή όχι πως υπάρχει μια κάποια ιδεολογική διαπάλη στο μυαλό του καλλιτέχνη; Αφ' ενός λες πως "...δεν υπάρχει μεγαλύτερη τύχη από τη δυνατότητα ψυχοθεραπείας που σου προσφέρει η Τέχνη, σε όποια της μορφή, αρκεί να μπορείς να αφεθείς μέσα της εντελώς καθαρός, ειλικρινής και αδέσμευτος..." και από την άλλη "Ο μυστικός υποβολέας μας είναι η συγκεκριμένη χρονική στιγμή με όλα όσα συμβαίνουν μέσα μας και γύρω μας". Αν όντως υπάρχει, εύχομαι η δεύτερη τάση να επικρατήσει...\nWednesday, October 26, 2011 4:58:00 pm\nΈτσι, χωρίς φίλτρο...\nΚι εμείς είμαστε τυχεροί, γιατί εισπράτουμε με τη σειρά μας το κλίμα, τη χαρά σας...\nΕν αναμονή, λοιπόν!\nWednesday, October 26, 2011 6:49:00 pm\nΚαμια διαπάλη. Έχουμε την τύχη να διαθέτουμε την τέχνη για να μπορούμε καθαροί κι ελεύθεροι να εκφραστουμε μέσα στην εκάστοτε συνθήκη. Δεν βλέπω κάποια σύγκρουση ανάμεσα στα 2, αντιθέτως σας βεβαιώνω πως ισχύουν αμφότερα.\nΌσο για τη φαβα, ευτυχώς το παντοπωλείο που λέγεται διαδίκτυο μας σερβίρει μια γερή δόση απο το οτιδήποτε πριν ψωνισουμε:-)\nΑπο κει και πέρα ας κριθεί το ίδιο το αποτέλεσμα.\nThursday, October 27, 2011 12:08:00 am\nΑν υπάρχει κάτι το οποίο μπορεί να μας κάνει να ελπίζουμε αυτό είναι σίγουρα η τέχνη και οι άνθρωποί μας.\nΌσο για τον δίσκο... εν αναμονή λοιπόν! :)\nThursday, October 27, 2011 2:25:00 pm\nτί να πω\nSaturday, October 29, 2011 12:04:00 am\nάρχισε το τριήμερο.\nθα είναι τόσο καλό όσο όταν δουλεύεις με υπέροχη παρέα;\nSaturday, October 29, 2011 12:05:00 am\nΚι έτσι ήρθαν οι μέρες του φωτός...\nMonday, March 05, 2012 6:53:00 am


Nέα τουρκική Navtex για το «Ορούτς Ρέις» - ILARISSA.GR\nΑρχική Νέα Nέα τουρκική Navtex για το «Ορούτς Ρέις»\nNέα τουρκική Navtex για το «Ορούτς Ρέις»\nΣε παράταση των ερευνών του «Ορούτς Ρέις» προχώρησε η Τουρκία, με νέα Navtex που εξέδωσε το βράδυ της Τετάρτης.\nΗ νέα οδηγία που εκδόθηκε από τον υδρογραφικό σταθμό της Αττάλειας, έχει ισχύ μέχρι την 27 Οκτωβρίου και επεκτείνει τις έρευνες του τουρκικού ερευνητικού στην Ανατολική Μεσόγειο και κοντά στο Καστελλόριζο.\nΤην παράταση της Navtex είχε προαναγγείλει η τουρκική εφημερίδα «Yeni Safak», σημειώνοντας ότι το τουρκικό σκάφος θα παραμείνει στην Ανατολική Μεσόγειο στην περιοχή κοντά στο Καστελλόριζο.\nΌπως ανέφερε η «Yeni Safak», σύμφωνα με την τουρκική κυβέρνηση, έχουν γίνει έρευνες σε έκταση 4.000 τετραγωνικών χιλιομέτρων και στόχος είναι σχεδόν να τετραπλασιαστούν, να φτάσουν δηλαδή τα 15.000 τετραγωνικά χιλιόμετρα.\nΠροηγούμενο άρθροΝίκη – χρυσάφι στο 91′ ο Ολυμπιακός, 1-0 τη Μαρσέιγ στο Καραϊσκάκη\nΕπόμενο άρθροSputnik-V: «Το εμβόλιο θα κάνει την κατάσταση με τον κορονοϊό διαχειρίσιμη σε διάστημα 10-12 μηνών»\nΒιασμός 11χρονης αθλήτριας: Απειλούσε τη ζωή μου αν μιλούσα -Η συγκλονιστική...\n25 Ιανουαρίου 2021: 20:47\nΠροχωρούν από την Περιφέρεια Θεσσαλίας οι εργασίες κατασκευής του νέου αποχετευτικού...\n25 Ιανουαρίου 2021: 20:39\nΥποθαλλάσια Μουσεία και Αρχαίο Θέατρο Λάρισας στις καλές πρακτικές του ευρωπαϊκού...\n25 Ιανουαρίου 2021: 20:17


Ζωντανή Ιστορία σε Φωτογραφίες\nΖΩΝΤΑΝΗ ΙΣΤΟΡΙΑ ΑΠΟΤΥΠΩΜΕΝΗ ΣΕ ΦΩΤΟΓΡΑΦΙΕΣ\nΟ Πολιτιστικός Σύλλογος Κονακίων ήδη απο την περασμένη χρονιά αποφάσισε να συγκεντρώσει και να αναπαραγάγει παληές και νεώτερες φωτογραφίες που έχουν σχέση με το χωριό και τους ανθρώπους του.\nΑ. Γιατί ο Σύλλογος;\nΔιότι πιστεύουμε ότι πρέπει να συγκεντρωθεί όλο το υλικό που είναι σήμερα περιορισμένο, αποσπασματικό και διασκορπισμένο, έτσι ώστε\nπρώτον, να καταστεί δημόσιο αγαθό, “κοινόν κτήμα”, υλικό αναφοράς για όλους μας, και δεύτερον, να διασωθεί όσο γίνεται περισσότερο, αφού με την πάροδο των ετών κινδυνεύει να φθαρεί ή και να εξαφανιστεί.\n2. Γιατί φωτογραφίες;\nΠρώτον, διότι οι φωτογραφίες είναι ματιές των αναμνήσεων για τους παλαιοτέρους και ματιές της φαντασίας για τους νεότερους, δεύτερον, διότι οι φωτογραφίες αποτελούν στιγμιότυπα του τόπου μας και του τρόπου μας, δηλαδή της ιστορίας μας και του πολιτισμού μας, τρίτον, διότι στις φωτογραφίες έχουν “αποθανατιστεί” πρόσωπα δικά μας, παππούδες και γιαγιάδες, γονείς, συγγενείς, φίλοι και συγχωριανοί., και τέταρτον, διότι εντέλει οι φωτογραφίες είναι φορείς μνήμης και γνώσης, στοιχεία τεκμηρίωσης και σύγκρισης του παρελθόντος και του παρόντος μας.\n3. Προς τί;\nΤο υλικό που θα συγκεντρωθεί θα το αναπαραγάγουμε και θα το οργανώσουμε χρονολογικά και θεματολογικά προκειμένου πρώτον, να δημιουργήσουμε μία μόνιμη έκθεση στο χωριό η οποία θα εμπλουτίζεται τόσο με παλιές φωτογραφίες που θα βρεθούν εκ των υστέρων όσο και με νέες φωτογραφίες, και δεύτερον, να εξετάσουμε το ενδεχόμενο έκδοσης ενός μικρού βιβλίου με τις φωτογραφίες αυτές.\n4. Με ποιόν τρόπο;\nΗ συγκέντρωση και αξιολόγηση του υλικού γίνεται με δύο τρόπους: Είτε αποφασίζει καθένας μόνος του ποιές απο τις φωτογραφίες που κατέχει αξίζει και θα ήθελε να δημοσιοποιηθούν, ή σε συνεννόηση μαζί μας αποφασίζουμε απο κοινού γι’αυτό. Μέχρι τώρα, πάντως, έχει λειτουργήσει καλύτερα ο δεύτερος τρόπος. Εννοείται ότι σε κάθε περίπτωση η ευθύνη της παρουσίασης δεν μπορεί παρά να ανήκει στο Σύλλογο.\nΕπειδή, πρώτον, για λόγους τεχνικούς, αλλά και οικονομικούς, δεν είναι σκόπιμο να κάνουμε αναπαραγωγή μεμονωμένων φωτογραφιών, και δεύτερον, οι φωτογραφίες πρέπει να επιστρέφονται το συντομότερο δυνατόν στους κατόχους τους θα επιθυμούσαμε να συγκεντρώσουμε γρήγορα τον μεγαλύτερο όγκο του υλικού.\nΤα μέλη του Δ.Σ. είναι στη διάθεση οποιουδήποτε επιθυμεί να συμβάλλει στην προσπάθεια αυτή.\nΕίμαστε βέβαιοι ότι για μιά ακόμα φορά θα έχουμε θετική ανταπόκριση απο τους συγχωριανούς και τους φίλους μας.\nΑπό το Δ.Σ. του Συλλόγου Κονακίων\nΗ αξιέπαινη αυτή πρωτοβουλία των Κονακιωτών είναι άξια μίμησης από όλους τους συλλόγους του Μαλευρίου. Ο Σύλλογος Λυγερέα ήδη εφαρμόζει κάτι ανάλογο, καθώς επίσης και ορισμένα άτομα του Πλατάνου απ ότι ξέρουμε. Η Ομοσπονδία Πολιτιστικής Ανάπτυξης Μαλευρίου σαφώς αγκαλιάζει αυτές τις πρωτοβουλίες και η εφημερίδα μας από το επόμενο τεύχος θα αρχίσει να δημοσιεύει παλαιές φωτογραφίες από όλα τα χωριά της περιοχής. Όσοι επιθυμούν να ενισχύσουν αυτή την Πολιτιστική καταγραφή μέσω των παλαιών φωτογραφιών που διαθέτουν, μπορούν να επικοινωνήσουν κατ ευθείαν με τους Συλλόγους τους ή την εφημερίδα μας.\nΗ φωτογραφία είναι μέσο επικοινωνίας, μία μορφή γλώσσας. Είναι η γλώσσα που φέρνει κοντά μας το προσωπικό μας παρελθόν, αυτό που έχουμε ζήσει αλλά έχουμε χάσει, και το παρελθόν που δε γνωρίσαμε ποτέ και δε θα μπορούσαμε ποτέ να γνωρίσουμε ένα παρελθόν έξω και πέρα απο μάς. Καθώς στο ιστορικό γίγνεσθαι εμείς ζούμε μονάχα το παρόν, η φωτογραφία μάς επιστρέφει τη ροή του χρόνου, που μας αφαιρεί ο ίδιος ο χρόνος. Θα μπορούσε το χθες να υπάρχει μόνο ως ανάμνηση αλλά θα ήταν θαμπή.\nΟι αναμνήσεις είναι πάντα θαμπές. Κουβαλάνε μαζί τους τη φθορά του χρόνου. Οι φωτογραφίες κουβαλάν τα χρώματα, τις μυρωδιές και τους ήχους του χρόνου. Η ανάμνησή μας είναι η σκιά των πραγμάτων. Η φωτογραφία είναι τα ίδια τα πράγματα, όλα όσα έχουμε μες στο μυαλό μας, η πραγματικότητα που υπάρχει πάντα μέσα μας. Μας επιτρέπει να ξαναβρούμε αυτήν την πραγματικότητα σα σε καθρέφτη. Γιατί χωρίς καθρέφτη δεν μπορούμε να δούμε το πρόσωπό μας. Έτσι, στον ίδιο καθρέφτη ο καθένας βλέπει το δικό του πρόσωπο. Η ίδια φωτογραφία δίνει στον καθένα μας ερεθίσματα να ξαναδεί την πραγματικότητα που έχει η σημασία γι’ αυτόν και μόνο γι’ αυτόν.\nΕίναι η συνδιαλλαγή με το παρελθόν μας. Ως απόσπασμα της πραγματικότητας δε συλλαμβάνει παρά τη στιγμή. Είναι ένας άξονας γύρω από τον οποίο βλέπουμε ΜΙΑ πραγματικότητα. Πρόκειται λοιπόν για μία μαρτυρία φανερή όσο και αφανή που ενεργοποιεί τη μνήμη, τη συγκριτική ικανότητα και τη φαντασία πολλές φορές. Μας μιλάει ποιοί είμαστε. Ο μοναδικός τρόπος να δώσουμε μία απάντηση στο ερώτημα “ποιοί είμαστε” είναι να δούμε τι πορεία διανύσαμε για να φτάσουμε στο σημείο που βρισκόμαστε.\nΗ φωτογραφία ακριβώς απεικονίζει την αφετηρία και την πορεία μας.\nΟικογενειακά στιγμιότυπα, σχολικές τάξεις, γιορτές εθνικές, χώροι και τρόποι διασκέδασης, δημόσια έργα, αγροτικές εργασίες, μορφές και έργα των ξενητεμένων, εικόνες που προσφέρουν νύξεις για τις αντιλήψεις, τον τρόπο ζωής, το χώρο και τη χρήση του, όλα ΕΙΚΟΝΕΣ - ΕΝΘΥΜΙΑ αποτελούν ζωντανή ιστορία αποτυπωμένη σε φωτογραφίες.\nΟ Πολιτιστικός Σύλλογος Κονακίων, υιοθετώντας αυτές τις θέσεις, ενδιαφέρεται για τη συλλογή, ταξινόμηση και παρουσίαση φωτογραφιών απο την κοινωνική - οικονομική και πολιτιστική ζωή του τόπου. Πηγή άντλησης εμείς οι ίδιοι, πρωταγωνιστές και κομπάρσοι των γεγονότων, οι ήρωες - υπεύθυνοι των αλλαγών του τοπίου.\nΌλοι μας κάποτε γινόμαστε “Ωραία φωτογραφία που μάς κρεμάνε στην τραπεζαρία”.\nΑς ανακαλύψουμε ξανά τον κόσμο τής ασπρόμαυρης εικόνας. Ας τον μοιραστούμε ώστε να συνδιαλλαγούμε μαζί του.\nΈως τώρα φωτογραφίες απο τις προσωπικές ή οικογενειακές τους συλλογές μάς έχουν εμπιστευθεί οι: Δάφνη Ξανθάκου, Ελένη Πανταζοπούλου, Αντωνία Ντεστάκου, Ασπασία Ντεστάκου, Βάσω Μπαγετάκου, Γιώργος Πατσουράκος, Ζαχαρίας Πατσουράκος, Ηλίας Ξανθάκος.\nΕπειδή είμαστε βέβαιοι ότι σε κάθε σπίτι υπάρχει τουλάχιστον μία φωτογραφία η οποία έχει ενδιαφέρον για όλους μας, περιμένουμε να μάς ενημερώσετε για να την ανακαλύψουμε.\nΕίναι αυτονόητο ότι οι φωτογραφίες αυτές θα αναπαραχθούν και θα επιστραφούν στους κατόχους τους.


Οι «Όρνιθες» του Μπάμπη Μακρίδη ξανά στο σινεμά | clickatlife\nΘα προβάλλεται στο Στέλλα – Θερινός Κινηματογράφος στην Κυψέλη.\n«Μια μετατόπιση της συνείδησης, για να ξεπεράσει η σύγχρονη κοινωνία την τρέχουσα απογοήτευσή της.» - Guardian\nΑπό την Πέμπτη 17 Ιουνίου στις 22:30 και για λίγες μέρες, οι Όρνιθες προσγειώνονται μετά από ενάμιση χρόνο «πτήσης» στον φυσικό τους χώρο, στη μεγάλη οθόνη, και μας καλούν στο ποιητικό τους ταξίδι. Η πρώτη κινηματογραφική ταινία σε παραγωγή του Ιδρύματος Ωνάση κάνει μια επίδειξη ελευθερίας, σαν αυτή που μόνο τα πουλιά μπορούν να βιώσουν, στον θερινό κινηματογράφο Στέλλα στην Κυψέλη. Όπως αναφέρει και η εφημερίδα Guardian στην κριτική της για την ταινία, πρόκειται για «ένα ποιητικό και ουτοπικό μανιφέστο για αυτοαπελευθέρωση εμπνευσμένο από το έργο του Αριστοφάνη».\n«Όρνιθες»: Backstage βίντεο από την Επίδαυρο\nΟι Όρνιθες του Μπάμπη Μακρίδη πετάνε στο Ρότερνταμ και το Διεθνές Φεστιβάλ Κινηματογράφου


Σ. Καρακύριου, Κ. Βόλακλης, Μ. Καρακύριου, Σ. Τοκμακίδης\nΣΚΟΠΟΣ Στην παρούσα εργασία ερευνήθηκε η επίδραση ενός εξειδικευμένου προγράμματος άσκησης στα επίπεδα λιπιδίων και στη φυσική κατάσταση γυναικών μετά από την εμμηνόπαυση. ΥΛΙΚΟ-ΜΕΘΟΔΟΣ Το δείγμα της μελέτης αποτέλεσαν 20 μετεμμηνοπαυσιακές γυναίκες, 10 ηλικίας 53,8±2,8 έτη, που συμμετείχαν στο πρόγραμμα άσκησης, και 10 ηλικίας 51,5±5,1 έτη, που δεν ασκούνταν και αποτέλεσαν την ομάδα ελέγχου. Η ομάδα άσκησης συμμετείχε σε ένα συστηματικό πρόγραμμα συνδυασμού άσκησης με βάρη (δύο φορές την εβδομάδα, έντασης 70% της μίας μέγιστης επανάληψης) και αερόβιας άσκησης (μία προπόνηση την εβδομάδα, με ασκήσεις σε βαθμίδες, έντασης 70-85% της μέγιστης καρδιακής συχνότητας). ΑΠΟΤΕΛΕΣΜΑΤΑ Οι ασκούμενες γυναίκες εμφάνισαν στη λήξη του προγράμματος μείωση του υποδόριου λίπους κατά 6,9% (Ρ<0,05) και της αναλογίας περιφερειών μέσης-ισχίων κατά 1,4% (Ρ<0,05) συγκριτικά με την ομάδα ελέγχου. Επίσης, σημαντική ήταν η διαφορά της HDL-χοληστερόλης μεταξύ των ομάδων (Ρ<0,05), όπου η ομάδα ελέγχου μείωσε τα επίπεδα HDL-χοληστερόλης κατά 4,1%, ενώ στις ασκούμενες αυξήθηκαν κατά 5,3%. Ως προς τα τριγλυκερίδια, σημειώθηκε μείωση 7,2% (Ρ>0,05) στην ομάδα άσκησης και αύξηση 15,1% στην ομάδα ελέγχου (Ρ>0,05). Ο χρόνος άσκησης βελτιώθηκε σημαντικά (9,3±0,6 έναντι 10,6±1,2 min, Ρ<0,01) στις ασκούμενες, μετά από 6 μήνες, όπως επίσης και η ικανότητα ευκαμψίας (14,3±4,0 έναντι 17,9±3,9 cm, Ρ<0,01). Αναφορικά με τη μέγιστη δύναμη, παρουσιάστηκε βελτίωση από 14-24% για τις μυϊκές ομάδες των άνω άκρων και μεταξύ 20-27% για τις μυϊκές ομάδες των κάτω άκρων στο τέλος του προγράμματος. ΣΥΜΠΕΡΑΣΜΑΤΑ Συμπεραίνεται ότι η εφαρμογή ενός εξειδικευμένου προγράμματος με βάρη σε συνδυασμό με αερόβια άσκηση βελτιώνει σημαντικά τη φυσική κατάσταση (ικανότητα αντοχής, δύναμης και ευκαμψίας) και τα επίπεδα της HDL-χοληστερόλης, προάγοντας την υγεία των μετεμμηνοπαυσιακών γυναικών.\nΛέξεις-κλειδιά: Αντοχή, Άσκηση, Εμμηνόπαυση, Δύναμη, Ευκαμψία, Λιπιδαιμικό προφίλ\nΑΡΧΕΙΑ ΕΛΛΗΝΙΚΗΣ ΙΑΤΡΙΚΗΣ, 22(5), 485-492, 2005 - Ερευνητική εργασία


Σύρος Χριστιανός πρόσφυγας επέστρεψε στη Συρία και δηλώνει: «Η Ευρώπη είναι πιο επικίνδυνη από εδώ – Δεν έχετε καταλάβει ποιους έχετε δεχθεί»\n,Σύρος Χριστιανός πρόσφυγας επέστρεψε στη Συρία και δηλώνει: «Η Ευρώπη είναι πιο επικίνδυνη από εδώ – Δεν έχετε καταλάβει ποιους έχετε δεχθεί»\nHome,αληθειες,Σύρος Χριστιανός πρόσφυγας επέστρεψε στη Συρία και δηλώνει: «Η Ευρώπη είναι πιο επικίνδυνη από εδώ – Δεν έχετε καταλάβει ποιους έχετε δεχθεί»\nΑΕΤΟΣ 11:46 μ.μ. 11 Μαρ 2018 0 σχόλια\nΣτο βίντεο λέει: Συναντήσαμε τον Σπύρο Χαντάντ σε ένα προάστιο της Δαμασκού. Το περασμένο καλοκαίρι ο 25χρονος αποφάσισε να διαφύγει με φίλους του, μέσω της Βηρυτού και της Κωνσταντινούπολης στη Σμύρνη. Ένα video θυμίζει το πώς διέσχισε το Αιγαίο. Στην Αυστρία, ήθελε να μείνει εκεί. Αλλά τότε ήρθαν οι πρώτες αμφιβολίες. Έφυγα εξαιτίας της οικογένειάς μου, λέει. Είμαστε Χριστιανοί και χάσαμε τα πάντα στον πόλεμο.\nΦοβόμουν όταν είδα πόσοι από τους πρόσφυγες δηλώνουν ανοιχτά οπαδοί της Al-Nusra και του ISIS. Έδωσε 3.000 ευρώ σε λαθρεμπόρους για να φτάσει εκεί. Τότε χωρίστηκε από τους φίλους του. Μόνο στη διαδρομή των «προσφύγων» φοβόταν να ομολογήσει ότι ήταν χριστιανός. Δεν μπορούσε επίσης να ξεχάσει την Ουγγαρία, όπου τον αντιμετώπισαν, λέει, χειρότερα απ’ ό, τι στη Συρία. Δεν ήταν αυτή η εικόνα που είχα για την Ευρώπη. Η ανάκριση από την αστυνομία, τα λυκόσκυλα, το συρματοπλέγματα. Όλο αυτό χρησιμοποιήθηκε από τους φανατικούς.\nΑυτοί μόνο την δική τους γνώμη ανέχονται. Σύντομα θα κάνουν τζαμιά τις εκκλησίες. Έλπιζα ότι θα βρω ελευθερία στην Ευρώπη, λέει. Συμβουλεύτηκε τη μητέρα του και στη συνέχεια μίλησε στις αρχές της Αυστρίας. Δεν τον πήραν πολύ σοβαρά. Δεν μπορούσε να συνεχίσει έτσι και αποφάσισε να επιστρέψει. Η μητέρα του χάρηκε που γύρισε πίσω. Τώρα εργάζεται και πάλι στην τηλεόραση.\nΟι συνάδελφοί του λένε ότι υπάρχουν πολλοί σαν αυτόν, αλλά σχεδόν κανείς δεν είναι έτοιμος να μιλήσει. Δεν είναι καλό ότι η Ευρώπη είναι ανοιχτή σε όλους. Το ISIS και η Al-Nusra θέλουν να καταστρέψουν τα πάντα και εσάς μαζί. Εάν δεν το καταλαβαίνετε αυτό, λέει, είμαι απαισιόδοξος για το μέλλον της Ευρώπης.


Σινεφίλια [Cinephilia.Gr] - Η ιστορία μιας κυριαρχίας\nΗ ιστορία μιας κυριαρχίας\nΣύμφωνα με μία έρευνα, που το Ευρωπαϊκό Παρατηρητήριο για τα οπτικοακουστικά διεξήγαγε για το έτος 2000, στην Ευρωπαϊκή Κοινότητα, το μερίδιο της αγοράς που ανήκε στον ευρωπαϊκό κινηματογράφο, μειώθηκε 22.5% (σε σχέση με το 29.2% που ήταν το 1999). Σύμφωνα με την ίδια έρευνα οι μόνες ευρωπαϊκές ταινίες που γνώρισαν μια ευρεία αποδοχή σ' όλη την ευρωπαϊκή Ήπειρο ήταν το Chicken Run και το Billy Elliot.\nΟι αριθμοί μπορεί συχνά να κρύβουν την πραγματικότητα, λένε όμως πάντα την αλήθεια.\nΚαι η αλήθεια είναι πικρή.\nΑυτή η μείωση του μεριδίου αγοράς κατά 7% δηλώνει την απόλυτη κυριαρχία του αμερικάνικου κινηματογράφου και την αντίστοιχη συντριπτική ήττα του ευρωπαϊκού. Όμως αυτό γεγονός δεν ήταν που ένας κεραυνός εν αιθρία: έχει συμβεί σταδιακά τα τελευταία 20 χρόνια -την ίδια χρονική περίοδο που το Χόλιγουντ επέκτεινε την αυτοκρατορία του σ' όλο τον πλανήτη.\nΣίγουρα δεν πρωτοτυπούμε με τα προηγούμενα, αξίζει όμως να δούμε αυτό το γεγονός στην ιστορική του προοπτική. Τέκνο της βιομηχανικής επανάστασης ο κινηματογράφος "γεννήθηκε" στην ευρωπαϊκή ήπειρο. Παρ' όλο που πριν 100 χρόνια η οικονομία ήταν παγκοσμιοποιημένη -κάτι που σημαίνει ότι τεχνολογικές εξελίξεις και κοινωνικές αλλαγές μεταφέρονταν γρήγορα παντού- τα πρώτα χρόνια η Ευρώπη κυριάρχησε στον χώρο και όρισε τον κινηματογράφο όμως γνωρίζουμε σήμερα: δηλαδή ως μια μορφή λαϊκής διασκέδασης, αλλά και ως μία μορφή τέχνης.\nΉταν τα χρόνια του Α! Παγκοσμίου Πολέμου που διέλυσαν αυτή την κυριαρχία. Καθώς την εποχή που συνέβη ο κινηματογράφος δεν ξεπερνούσε τα 15 χρόνια ζωής, η καταστροφή που ο πόλεμος προκάλεσε στην Ευρώπη, επέτρεψε την Αμερική βιομηχανία να βρεθεί στην ίδια γραμμή με τους ευρωπαίους ανταγωνιστές της. Τα χρόνια που ακολούθησαν τον πόλεμο ήταν χρόνια κοινωνικών αναταραχών για την Ευρώπη. Όμως την ίδια στιγμή ήταν και τα χρόνια που ο κινηματογράφος της άνθισε τόσο οικονομικά όσο και καλλιτεχνικά (γερμανικός εξπρεσιονισμός, ο γαλλικός ποιητικός ρεαλισμός).\nΑυτό που συνέβαινε την ίδια περίοδο στην Αμερικάνικη ήπειρο ήταν πολύ πιο σημαντικό: το Χόλιγουντ με την είσοδο του ήχου διαμόρφωσε μια αντίληψη για τον κινηματογράφο συνολική. Αυτό σήμαινε ότι δημιούργησε τα διάφορα κινηματογραφικά είδη (γουέστερν, θρίλερ, ταινίες τρόμου, γυναικείες ταινίες, κωμωδίες), δημιούργησε μια γλώσσα οπτική (η οποία να είναι κατανοητή από τον μέσο θεατή) και σιγά -σιγά κατασκεύασε τις δομές μιας πλήρους καθετοποιημένης επιχείρησης, όπου μια ομάδα ανθρώπων (οι παραγωγοί) έλεγχαν όλα τα στάδια της κινηματογραφικής παραγωγής (από την συγγραφή του σεναρίου μέχρι την διανομή της ταινίας). Όλα αυτά που περιγράφονται με το όρο "στούντιο".\nΟ Β! Παγκόσμιος πόλεμος, πέρα από το ότι διέλυσε όλες τις δομές παραγωγής στην Γηραιά Ήπειρο (το πιο χαρακτηριστικό παράδειγμα εδώ είναι η Γερμανία, η οποία ποτέ μετά τον πόλεμο δεν μπόρεσε να δημιουργήσει κινηματογραφική βιομηχανία), είχε και μια άλλη πολύ σημαντική συνέπεια: δημιούργησε την μεγαλύτερη μετανάστευση καλλιτεχνικού δυναμικού από την Ευρώπη στην Αμερική. (Οι σημαντικότεροι δημιουργοί του γερμανικού σινεμά λίγο πριν τον πόλεμο βρέθηκαν στο Χόλιγουντ).\nΑπό εκεί και πέρα το πεδίο ήταν ελεύθερο και απλώς ήταν ζήτημα χρόνου μέχρι την οριστική νίκη. Η τηλεόραση και η αναταραχή που δημιούργησε καθυστέρησε απλώς λίγο αυτή την επικράτηση. Όλα αυτά τα χρόνια το σύστημα παραγωγής στο αμερικάνικό σινεμά, πέρα από τις διαφορές προσαρμογές στις απαιτήσεις των καιρών, παρέμεινε το ίδιο, αντέχοντας στις δυσκολίες. Την ίδια στιγμή όμως οι διάφορες τοπικές βιομηχανίες ακριβώς διαλυόταν.\nΟι λόγοι αυτής της διάλυσης; Είτε αδυναμίες στην λειτουργία του συστήματος (όπως ο περίφημος παλιός ελληνικός κινηματογράφος) είτε δεν άντεξαν στον ανταγωνισμό καθώς παρήγαγαν προϊόντα που ο ανταγωνιστής τους (το Χόλιγουντ) κατασκεύαζε καλύτερα (όπως ο ιταλικός ή ο γαλλικός).\nΑυτή η κυριαρχία υποστηρίχθηκε από ένα εξωκινηματογραφικό γεγονός: την επικράτηση σε παγκόσμιο επίπεδο ενός συγκεκριμένου κοινωνικού και οικονομικού κλίματος -αυτό που συνήθως περιγράφεται με τον όριο "ελεύθερη οικονομία της αγοράς", δηλαδή την παγκόσμια κυριαρχία του αμερικάνικου οικονομικού μοντέλου. Αυτό το οικονομικό περιβάλλον επέτρεψε στην οργανωτική δομή των στούντιο να επιβιώσει των τεχνολογικών αλλαγών και στο τέλος να κυριαρχήσει.\nΜπορεί να ακούγεται λίγο ως κοινοτυπία όμως είναι η επιβολή του αμερικάνικου πολιτισμού (και φυσικά της αμερικάνικης οικονομίας) που οδήγησε στην παγκόσμια κυριαρχία του χολιγουντιανού σινεμά. Η Coca -cola, τα McDonalds και το Pearl Harbor, και τα τρία είναι στενά δεμένα μεταξύ του και εκφράζουν μια ενιαία και ολοκληρωμένη φιλοσοφία ζωής, ένα life style.\n(Αυτό που το Χόλιγουντ παράγει -είτε είναι μία ταινία για την αμερικάνικη ιστορία όπως το Pearl Harbor είτε, εκτός τόπου και χρόνου ιστορίες όπως το Star Wars- είναι μύθοι ουδέτεροι και χωρίς τοπικό χρώμα που απευθύνονται στους καταναλωτές όλου του κόσμου).\nΈτσι αυτό που συμβαίνει στην Ευρώπη είναι η πλήρης και ολοκληρωτική απουσία του εμπορικού κινηματογράφου της. Το μόνο κομμάτι της παραγωγής που επιβιώνει σε εμπορικό επίπεδο είναι οι κωμωδίες: Το χιούμορ είναι ένα πολύ ιδιαίτερο εθνικό χαρακτηριστικό που το Χόλιγουντ δεν μπορεί να αντιγράψει.\nΚάποιος μπορεί να αντιτείνει στα προηγούμενα το παράδειγμα των ταινιών όπως το Chicken Run και Billy Elliot. Ας σκεφθούμε όμως πόσο αληθινά ευρωπαϊκές είναι αυτές οι ταινίες; Η πρώτη είναι μια ταινία που θα μπορούσε να παράγει η εταιρεία Disney ή Dreamworks. Ενώ η δεύτερη θα μπορούσε να διαδραματίζεται σε οποιαδήποτε επαρχιακή πόλη της Αμερικής. Είτε το θέλουμε είτε όχι όλοι είμαστε υπήκοοι στο Βασίλειο της Δανιμαρκίας.\nΚαι όπως έγραψε ο Σαίξπηρ: "Κάτι σάπιο υπάρχει στο βασίλειο της Δανιμαρκίας"


Παντελής Χατζηδιάκος: Ο νεαρός άσος μίλησε για το παιχνίδι... - Sportdog.gr - Αθλητικά Νέα | Ειδήσεις | Sport\n19/11/19 - 15:50\nΟ Έλληνας άσος στο προσκήνιο.\nΠαντελής Χατζηδιάκος: Ο νεαρός άσος μίλησε για το παιχνίδι της Εθνικής ομάδας με την Φινλανδία!\nΟμάδα που επιμένει σε έναν συγκεκριμένο τρόπο επιθετικού ποδοσφαίρου και εκ των αποτελεσμάτων δικαιώνεται θεωρεί την ανανεωμένη Εθνική του Τζον Φαν’ τ Σιπ ο Παντελής Χατζηδιάκος.\nΟ 22χρονος στόπερ μίλησε στον ΣΠΟΡ FM 94,6 για την ολλανδική νοοτροπία που έφερε στην ελληνική ομάδα ο νέος προπονητής, αλλά και στον δικό του ρόλο.\nΑναλυτικά, ο Παντελής Χατζηδιάκος μίλησε στους Αντώνη Πανούτσο και Αντώνη Καρπετόπουλο για:\n-το πώς βρέθηκε στην Ολλανδία: «Ήμουν 14 ετών όταν μετακόμισα στην Ολλανδία και την Άλκμααρ. Ο πατέρας μου είναι από την Ρόδο και η μητέρα μου Ολλανδέζα. Τους τελευταίους μήνες τα πάω πολύ καλά και είμαι πολύ ευχαριστημένος. Δουλεύω πολύ σκληρά και χαίρομαι που αυτό φέρνει αποτελέσματα».\n-τις διαφορές στις ακαδημίες Ολλανδίας και Ελλάδας: «Ήμουν δυόμισι χρόνια στις ακαδημίες του Παναθηναϊκού. Στο εξωτερικό υπάρχει διαφορετική κουλτούρα στις ακαδημίες. Κάνουν τα πάντα για να βελτιωθείς σε όλους τους τομείς, δεν μετρά τόσο πολύ η νίκη, όπως εδώ. Αυτό το στοιχείο έχει τώρα και ο προπονητής της Εθνικής. Μας λέει ότι παίζοντας καλά θα έρθει και το αποτέλεσμα. Έτσι έγινε και χθες, παρότι κάναμε ένα καλό πρώτο ημίχρονο ήμασταν πίσω στο σκορ, αλλά επιμείναμε σε έναν τρόπο παιχνιδιού και το γυρίσαμε».\n-την κλήση στην Ανδρών: «Δεν περίμενα να έρθει τόσο γρήγορα, αλλά είχα παίξει κάποια καλά ματς στο πρωτάθλημα και το Europa League. Είμαι τυχερός γιατί ο προπονητής είναι Ολλανδός και παρακολουθεί το πρωτάθλημα. Ήμουν πολύ χαρούμενος όταν ήρθε η κλήση».\n-το ποιο θεωρεί το δυνατό του στοιχείο: «Ότι είμαι άνετος με την μπάλα στα πόδια και μπορώ να οργανώνω την ομάδα από πίσω».\n-τη νοοτροπία της νέας Εθνικής: «Έχουμε μια κάπως ολλανδική νοοτροπία. Όμως θέλουμε να κερδίζουμε, ακόμη κι αν δεν παίζουμε πάντα καλά».